title: Ydinaseonnettomuus

text: Iso-Britannia teki lukuisia ydinkokeita Australian lähellä sijaitsevilla Joulusaarilla vuosina 1952–1962. Säteilylle altistuivat paikallisten asukkaiden lisäksi brittisotilaat, jotka ovat kertoneet, ettei heille annettu juuri mitään suojavarusteita heidän altistuessaan ydinräjähdyksille. Ydinsäteilylle altistuneet brittisotilaat vaativat vuonna 2007 lääketieteellisiä tutkimuksia kokeiden vaikutuksista terveyteensä. Tutkimuksilla he toivovat saavansa tukea korvausvaatimuksilleen. Heidän perheensä ovat kärsineet muun muassa ihosyövästä ja muista ydinkokeiden säteilyn terveyshaitoista, joka on johtanut geneettisiin muutoksiin paikalla olleissa. Veteraanien edustajan mukaan aiemmin tehdyissä kokeissa on havaittu suurempia geneettisiä vaurioita kuin Tšernobylin ydinvoimalaonnettomuuden eloonjääneissä. Vuonna 2007 saarella olleita sotilaita oli elossa yli 900.


title: Ydinaseonnettomuus

text: Palomaresin kalastajakylän yläpuolella Espanjassa tapahtui vuonna 1966 tuhoisa ydinaseonnettomuus jossa Yhdysvaltain ilmavoimien B-52 Stratofortress -pommikone hajosi ilmatankkaukseen yhteydessä ja syttyi tuleen. Neljä miehistön seitsemästä jäsenestä onnistui pelastautumaan heittoistuimilla. Stratotanker-tankkauskoneen polttoainekuorma räjähti, ja koneen koko nelihenkinen miehistö menehtyi. Koneiden romut levisivät yli kahdensadan neliökilometrin alueelle.


title: Ydinaseonnettomuus

text: B-52:n aseistuksena oli neljä vetypommia. Yksi pommeista leijui ilman suuria vaurioita maahan laskuvarjon varassa ja löytyi kuivasta joenuomasta. Kaksi pommeista putosi maahan ilman laskuvarjon avautumista ja niiden perinteinen räjähdysainelataus räjähti levittäen plutoniumia ympäristöön. Kukaan kylän 1 500 asukkaasta ei loukkaantunut, mutta vaarallista plutoniumia levisi 226 hehtaarin alueelle. Neljäs pommeista putosi laskuvarjo osittain auenneena mereen.


title: Ydinaseonnettomuus

text: Palomaresin pelloilta kaivettiin noin 1 400 tonnia plutoniumin saastuttamaa maata ja kasvillisuutta, jotka lähetettiin Etelä-Carolinaan, ydinaselaboratorion ongelmajätealueelle. Mereen pudonneen pommin löysi pienoissukellusvene kahden viikon kuluttua noin kahdeksan kilometrin päästä rannikolta 869 metrin syvyydestä. Pommi onnistuttiin nostamaan 7. huhtikuuta 1966 kauko-ohjattavan pienoissukellusveneen avulla.


title: Ydinaseonnettomuus

text: Vuonna 2006 Espanjan viranomaiset raportoivat mitanneensa normaalia korkeampia säteilyarvoja Palomaresin etanoista. Jos jatkotutkimuksissa maan alta löydetään vaarallisia määriä plutoniumia, saattaa tiedossa olla mittava puhdistusoperaatio.


title: Ydinaseonnettomuus

text: Ydinaseiden käsittelyssä ja kuljetuksessa on sattunut vuosien varrella useita vaaratilanteita. Vuonna 2006 Yhdysvallat lähetti ydinaseiden osia vahingossa Taiwaniin ja vuonna 2007 B-52-pommikone lensi Yhdysvaltain yllä mukanaan kuusi ydinohjusta ilman, että kukaan tiesi asiasta. Yhdysvaltain ilmavoimat on uudistamassa ydinaseiden käsittelyn valvontaa entisen puolustusministerin James Schlesingerin johdolla. Käskysuhteita yksinkertaistetaan sekä selkiytetään, ja samalla toteutetaan liki 200-kohtainen parannusohjelma. Useita korkea-arvoisia upseereja erotettiin asian tiimoilta.


title: José Cruz Ovalle

text: José Cruz Ovalle (s. 1948) on chileläinen arkkitehti ja kuvanveistäjä. Arkkitehtina hänen erikoisalaansa on puuarkkitehtuuri.


title: José Cruz Ovalle

text: Cruz Ovalle aloitti 1968 arkkitehtiopinnot Chilen katolisessa yliopistossa Universidad Católica de Chilessa. Hän siirtyi kuitenkin 1970 jatkamaan opintojaan Barcelonan polytekniseen yliopistoon Universidad Politécnica de Barcelona ja valmistui sieltä arkkitehdiksi 1973. Hän perusti 1975 Barcelonaan oman toimiston, joka toimi vuoteen 1987. Hän oli Barcelonan polyteknisen yliopiston arkkitehtuurin osaston estetiikan laitoksella opettajana 1983–1986. Hän palasi 1987 Santiago de Chileen ja perusti toimiston, jossa hänen kanssa työskentelee hänen vaimonsa Ana Turrell ja sekä toimiston osakkaat Juan Purcell ja Hernán Cruz. Toimisto sijaitsee Santiago de Chilen Vitacuran kaupunginosassa. Toimistossa työskentelee yhteensä kymmenen henkeä.


title: José Cruz Ovalle

text: Cruz Ovallen suunnittelemat rakennukset sopeutuvat muodoltaan maisemaan. Hänen työtään on luonnehdittu sanoilla: ”Hänen koko tuotantoaan leimaa herkkyys ja runous, mutta myös käytännönläheisyys.” __notoc__


title: El Salvadorin jalkapallomaajoukkue

text: El Salvadorin jalkapallomaajoukkue edustaa El Salvadoria jalkapallon miesten maajoukkuekilpailuissa. Sitä hallinnoi El Salvadorin jalkapalloliitto. El Salvador kuuluu FIFAn jalkapalloliittoon.


title: El Salvadorin jalkapallomaajoukkue

text: El Salvador on selviytynyt kaksi kertaa MM-kilpailujen lopputurnaukseen. Meksikossa 1970 se hävisi alkulohkon otteluissaan Belgialle 0–3, Meksikolle 0–4 ja Neuvostoliitolle 0–2 pudoten jatkosta. El Salvador hävisi kaikki kolme otteluaan myös Espanjan MM-kisoissa 1982. Ensimmäisessä ottelussaan se koki MM-lopputurnaushistorian suurimman tappion hävittyään Unkarille 1–10. Luis Ramírez Zapata teki ottelussa El Salvadorin toistaiseksi ainoan maalin MM-lopputurnauksissa. Alkulohkon muissa otteluissa joukkue hävisi Belgialle 0–1 ja Argentiinalle 0–2.


title: El Salvadorin jalkapallomaajoukkue

text: El Salvador oli mukana Méxicon olympialaisten 1968 jalkapalloturnauksessa. Se hävisi alkulohkon otteluissa Unkarille 0–4 ja Israelille 1–3 sekä pelasi Ghanan kanssa tasapelin 1–1.


title: El Salvadorin jalkapallomaajoukkue

text: Alueellisissa kilpailuissa El Salvador on voittanut CCCF:n mestaruuden vuonna 1943, Keski-Amerikan ja Karibian mestaruuskilpailut vuosina 1954 ja 2002 sekä Keski-Amerikan kisat 1977.


title: Amr Zaki

text: Amr Hassan Zaki (, joskus myös muodossa Zaky) (s. 1. huhtikuuta 1983) on egyptiläinen jalkapalloilija. Hänen pelipaikkansa on hyökkääjä.


title: Amr Zaki

text: Zaki edustaa tällä hetkellä egyptiläistä El Zamalekia. Hän on pelannut lainasopimuksella muun muassa Englannin Valioliigaa Wiganissa. Zaki edustaa myös Egyptin jalkapallomaajoukuetta, jossa hän on voittanut Afrikan mestaruuden kahdesti vuosina 2006 ja 2008.


title: Felsina

text: Felsina (latinaksi "Felsina", etruskiksi "Velzna") eli nykyinen Bologna oli yksi etruskien kaupungeista. Etruskit perustivat Felsinan noin vuonna 510 eaa. Felsina ei sijainnut etruskien ydinalueella Etruriassa, vaan pohjoisemmassa Pojoen laaksossa. Kaupunki syntyi kukkulalle rakennetun pyhäkön lähelle, ja sitä ympäröi nekropoli. 300-luvulla eaa. kelttiläiset boijit valtasivat Felsinan ja nimesivät sen Bononiaksi.


title: Yeah

text: Yeah voi tarkoittaa seuraavia asioita:


title: Saksalainen yhteysesikunta Nord

text: Saksalainen yhteysesikunta Nord () oli jatkosodan aikainen Saksan OKW:n esikunta, jonka tehtävänä oli pitää yhteyttä Suomen armeijan Päämajaan. Esikunnan päällikkönä toimi jalkaväenkenraali Waldemar Erfurth. Erfurth saapui Suomeen 13. kesäkuuta 1941 Malmin lentokentän kautta ja palveli jatkosodan aselepoon saakka avustajineen Mikkelin päämajassa.


title: Saksalainen yhteysesikunta Nord

text: Esikunta sijoitettiin aluksi Mikkelin eteläpuolelle Heimariin, mutta koska majoitustilat olivat sopivia pääasiassa vain kesäoloihin, siirrettiin esikunta 1. marraskuuta 1941 Mikkeliin.


title: Karl Schnurre

text: Karl Schnurre (24. marraskuuta 1898 Marburg - 29. syyskuuta 1990 Bonn) oli saksalainen diplomaatti, jonka tehtäviin kuului hoitaa erityislähettiläänä mm. Ruotsiin ja Suomeen liittyviä erityiskysymyksiä.


title: Maailmantalous

text: Maailmantalous tarkoittaa kaikkea maailman taloudellista toimintaa. Maailmantaloudesta on tullut yhtenäisempää ja suurimittaisempaa globalisaation myötä. Maailmantalous voidaan jakaa kansallisiin ja kansainvälisiin talouksiin tai talousjärjestelmiin. Maantieteellisesti voidaan jakaa taloudelliset ja kaupalliset yhteenliittymät, - järjestöt maanosien mukaan, Pohjois-Amerikassa toimivat NAFTA, APEC, ja Aasiassa ASEAN, APEC, Euroopassa EU, Etelä-Amerikassa Mercosur. OECD, IMF ja WTO toimivat maailmanlaajuisesti. Yleisesti maiden taloutta ilmoitetaan Yhdysvaltain valuuttaan dollariin verrattuna. Suurimmat kansantaloudet olivat Yhdysvallat, Japani, Kiina, Iso-Britannia ja Ranska vuonna 2009.


title: Robert Zwinkels

text: Robert Zwinkels (s. 4. toukokuuta 1983 Wateringen) on alankomaalainen jalkapalloilija, pelipaikaltaan maalivahti. Hän on pelannut koko ammattilaisuransa ADO Den Haagissa.


title: Jeremain Lens

text: Jeremain Lens (s. 24. marraskuuta 1987 Amsterdam) on alankomaalainen jalkapalloilija, pelipaikaltaan hyökkääjä. Hän edustaa tällä erää turkkilaista Beşiktaşia.


title: Jeremain Lens

text: Lens on Sigi Lensin, entisen jalkapalloilijan veljenpoika.


title: Warrenin piirikunta (Ohio)

text: Warrenin piirikunta on piirikunta Ohiossa, Yhdysvalloissa, joka on nimetty Joseph Warrenin mukaan. Sen suurin kaupunki on Mason.


title: Warrenin piirikunta (Ohio)

text: Warrenin naapuripiirikuntia ovat Montgomery pohjoisessa, Greene koillisessa, Clinton idässä, Clermont etelässä, Hamilton lounaassa ja Butler lännessä.


title: Warrenin piirikunta (Ohio)

text: Piirikunnassa oli vuoden 2010 väestönlaskennassa 212 693 ihmistä ja 74 144 kotitaloutta. Etniset ryhmät jakautuivat valkoisiin (90,8%), mustiin (3,5%), alkuperäisamerikkalaisiin (0,2%) ja aasialaisiin (4,1%).


title: Rakenneisomeria

text: Rakenneisomeriassa eli konstituutioisomeriassa atomien, sidosten ja funktionaalisten ryhmien paikat vaihtelevat. Yhdisteillä on sama molekyylikaava, mutta niiden rakenne on erilainen. Tähän lajiin kuuluu "ketjuisomeria", jossa pitkät hiiliketjut haarautuvat ja rakentuvat eri tavoilla. "Paikkaisomeereillä" funktionaalinen ryhmä voi sijaita eri paikoissa ketjua, kun taas "funktioisomeereillä" on sama molekyylikaava, mutta erilaiset funktionaaliset ryhmät.


title: Rakenneisomeria

text: Runkoisomeriassa eli ketjuisomeriassa molekyylin hiiliketju voi olla haarautunut, haarautumaton tai rengasmainen. Haarautumatonta muotoa kutsutaan n-muodoksi ja haarautunutta iso-muodoksi. Runkoisomeriaa voi esiintyä lähes kaikilla hiilivedyillä.


title: Rakenneisomeria

text: Hyvin yleisessä käytössä oleva runkoisomeeri on moottoribensiinin sisältämä oktaani. Kun varsinainen oktaani on kahdeksan hiilen pituinen ketju, bensiinin iso-oktaanissa pisin yhtenäinen ketju on viiden hiilen mittainen ja kolme hiiliatomia on siirtynyt haaroiksi ketjun varrelle. Rakenteelliselta nimeltään aine on 2,2,4-trimetyylipentaani. Koska tyydyttyneissä hiilivedyissä ketjun päässä oleva hiiliatomi reagoi etusijalla, on tällä rakenteella saavutettu optimaaliset palamisominaisuudet, sillä tämän isomeerin ketjussa on viisi päätä.


title: Rakenneisomeria

text: Myös 2,2,3,3-tetrametyylibutaani olisi yksi mahdollinen oktaani-isomeeri, siinä olisi 6 ketjunpäätä, mutta se olisi liian epävakaa ja vaikeasti hallittava yhdiste.


title: Rakenneisomeria

text: Paikkaisomeria on seurausta funktionaalisesta ryhmästä, jonka paikka vaihtelee isomeereilla.


title: Rakenneisomeria

text: Esimerkiksi propanolilla on isomeereja: sen molekyylikaava on CHO ja isomeerit


title: Rakenneisomeria

text: 1-propanoli (vasemmalla) ja 2-propanoli (oikealla):


title: Rakenneisomeria

text:
1-propanoli (vasemmalla) ja 2-propanoli (oikealla):
Funktioisomeereilla on erilaiset funktionaaliset ryhmät. Esimerkiksi yllä olevan propanolin funktionaalinen isomeeri on metyylietyylieetteri, jonka molekyylikaava on CHO.


title: Sampson Cudjoe

text: Sampson Cudjoe (s. 22. kesäkuuta 1988) on ghanalainen jalkapalloilija, joka edustaa Veikkausliigan FC Honkaa. Hän siirtyi joukkueeseen 12. syyskuuta 2008 loppukauden kattavalla sopimuksella kotimaansa pääsarjassa pelaavasta Kessbenistä.


title: Sampson Cudjoe

text: Cudjoe kuului Ghanan olympiajoukkueeseen, joka karsi vuoden 2008 olympialaisiin.


title: Valtakunnanamiraali

text: Valtakunnanamiraali eli valta-amiraali () oli 1500- ja 1600-luvulla yksi Ruotsin ylimmistä virkamiehistä. Ensimmäinen merkki tällaisesta virasta on Eerik XIV:n ajalta vuoden 1561 lopulta tai vuoden 1562 alusta, jolloin käytetään nimitystä ylin amiraali ("öfverste amiral"). Tämän amiraalin tuli huolehtia Ruotsin laivaston rakentamisesta, varustamisesta ja johtamisesta. Aiemmin amiraaleiksi oli kutsuttu vain sotilaita, ei hallinnollisia virkamiehiä. Juhana III teki virasta pysyvän ja nimitti 1571 tähän virkaan Klaus Flemingin, jonka viran nimikkeenä oli Ruotsin valtakunnan amiraali ("Svea rikes amiral"). Vuosina 1602–1682 valtakunnanamiraalin arvo kuului laivaston hallinnolliselle ja sotilaalliselle johtajalle. Viran viimeinen haltija oli Gustaf Otto Stenbock, jonka aikana vuodesta 1682 viran nimikkeenä oli ylin amiraali. Stenbock kuoli 1685 ja hänen seuraajansa oli kenraaliamiraali Hans Wachtmeister, jonka virkatehtävät erosivat edeltäjän tehtävistä.


title: Valtakunnanamiraali

text: Valtakunnanamiraalin virkaa hoitivat


title: Daan Huiskamp

text: Daan Huiskamp (s. 10. marraskuuta 1985 Eerbeek) on alankomaalainen jalkapalloilija, pelipaikaltaan maalivahti. Hän edustaa AGOVV Apeldoornia, jota ennen hän on pelannut FC Utrechtissa ja SBV Vitessessa.


title: Daan Huiskamp

text: Huiskamp ei ole pelannut urallaan yhtäkään maaottelua.


title: Cambuurstadion

text: Cambuurstadion on monikäyttöinen stadion Leeuwardenissa Alankomaissa. Stadion avattiin vuonna 1936. Nykyään sitä käytetään enimmäkseen jalkapallossa SC Cambuur-Leeuwardenin kotikenttänä. Stadionille mahtuu 10 000 ihmistä.


title: Posetiivinen orkesteri

text: Posetiivinen orkesteri on huumorirock-yhtye Turo's Hevi Geen vuonna 2005 ilmestynyt kokoelma-albumi. Se sisältää yhtyeen vähemmän tunnettuja kappaleita vuosilta 1989–1995.


title: Ammunta kesäolympialaisissa 2008 – naisten 25 metrin urheilupistooli

text: Naisten 25 m urheilupistooli ammuttiin 13. elokuuta Pekingin ampumaradalla. Kilpailun voitti Kiinan Chen Ying tuloksella 793.4 (585+208.4), joka on uusi finaali olympiaennätys.


text: Ennen olympialaisten alkua voimassa olleet maailman- ja olympiaennätykset:


title: M/S Rigel

text: M/S Rigel () on vuonna 1973 Wärtsilän Turun telakalla Suomessa rakennettu autolautta. Nykyisin alus liikennöi Italian Barin ja Albanian Durrëksen välillä. Alus oli 1970-luvulla nimeltään "Bore I" ja sillä liikennöi Silja/Bore-varustamo. Laiva oli aikansa suurimpia autolauttoja Itämerellä ja se liikennöi tuolloin reitillä Turku–Tukholma. Turusta laiva lähti aamuvuorolla, kun taas Tukholmasta iltavuorolla. Lähes saman kokoluokan alus M/S Fennia liikennöi yhtenä Bore I:n parina Turku–Tukholma -reitillä. M/S Fennia lähti Turusta iltaisin.


title: Manuel Bandeira

text: Manuel Carneiro de Souza Bandeira (19. huhtikuuta 1886 – 13. lokakuuta 1968) oli brasilialainen runoilija. Hän syntyi Recifessä ja haaveili alun perin arkkitehdin urasta.


title: Manuel Bandeira

text: Bandeira julkaisi ensimmäisen kokoelmansa vuonna 1917. Hän sairastui nuorena tuberkuloosiin ja tutustui Sveitsissä hoidettavana ollessaan runoilijakollegaansa Paul Éluardiin.


title: Manuel Bandeira

text: Bandeira valittiin vuonna 1940 Brasilian kirjallisuuden akatemiaan. Hän työskenteli paitsi runoilijana, myös prosaistina, kriitikkona, kääntäjänä ja kirjallisuuden professorina. Hän kuoli Rio de Janeiron Botafogossa 82-vuotiaana.


title: Estadio Olímpico Universitario

text: Estadio Olímpico Universitario on urheilustadion Universidad Nacional Autónoma de Méxicon pääkampuksen alueella, Méxicossa. Se valmistui vuonna 1952 ja sinne mahtuu 63 186 katsojaa. Estadio Olímpico Universitario Méxicon olympialaisten olympiastadionina.


title: Estadio Olímpico Universitario

text: Stadionia käytettiin 1950- ja 1960-luvulla Universidad Nacional Autónoma de Méxicon ja Instituto Politécnico Nacionalin välisiin amerikkalaisen jalkapallon otteluihin. Stadionilla käytiin myös jalkapallo-otteluita sekä kilpailtiin yleisurheilussa. Kansainvälisen olympiakomitean vaatimuksesta stadionin kapasiteettia kasvatettiin olympialaisiin 83 700:taan. Estadio Olímpico Universitario pidettiin olympialaisten yleisiurheilukilpailut, joitakin jalkapallo-otteluita ja avajaiset sekä päättäjäiset. Stadion oli näyttämönä myös jalkapallon MM-kilpailuissa 1986.


title: Estadio Olímpico Universitario

text: Nykyään Estadio Olímpico Universitario on amerikkalaisen jalkapallon joukkueen Pumas Dorados de la UNAMin ja jalkapallojoukkue Club Universidad Nacionalin kotikenttä


title: Blair Waldorf

text: Blair Cornelia Waldorf on Leighton Meesterin näyttelemä kuvitteellinen hahmo sarjassa "Gossip Girl". Suureen suosioon noussut sarja on ollut menestys, mutta Suomessa sarja ei kuitenkaan ohittanut samojen tuottajien tuottamaa "O.C."-sarjaa.


title: Blair Waldorf

text: Blair on luonteeltaan itserakas, ja hän on tyytyväinen niin kauan kuin kaikki menee hänen pillinsä mukaan. Hän on luokkansa priimus eikä voi sietää sitä, että joku on jossain asiassa parempi kuin hän. Pohjimmiltaan hän on epävarma, mikä osallaan aiheuttaa riitoja hänen ja Serenan välille – hän tuntee usein jäävänsä ystävänsä varjoon.


title: Blair Waldorf

text: Blairin vanhemmat ovat Eleanor ja Harold Waldorf, mutta kirjoissa Blairilla on myös veli Tyler sekä siskopuoli, jonka Blair nimeää lempiyliopistonsa mukaan Yaleksi, Aaronin koira Mookie sekä myös sarjassa esiintyvät isäpuoli Cyrus ja velipuoli Aaron.


title: Blair Waldorf

text: Blairin suurin unelma on päästä opiskelemaan Yaleen kuten isänsä. Kirjoissa Blair asuu itäisellä 72. kadulla, suuressa kattohuoneistossa, jossa hänellä on oma huone. 6. kirjassa Blair kuitenkin joutuu luovuttamaan huoneensa vastasyntyneelle pikkusiskolleen Yalelle, tämän Blairin äiti perusteli sillä ettei Blair enää tarvitse huonettaan koska lähtee kuitenkin syksyllä collegeen opiskelemaan.


title: Blair Waldorf

text: Kirjoissa Blairilla on ollut kaksi suhdetta. Ensin Blair oli Naten kanssa, jonka jätti Naten petettyä tätä Serenan kanssa. Myöhemmin pari palasi yhteen, mutta Nate jätti Blairin, kun sai tietää Blairin petoksesta Chuckin kanssa. Blairilla on myös ollut monia lyhytaikaisia suhteita, kuten neljännessä kirjassa suhde Yalen haastattelijaan ja Blairin isän vanhaan ystävään Owen Wellssiin. Owen kuitenkin paljastui Blairin Serenan kanssa vetämän vertaisryhmän tytön, Elisen isäksi joten Blair raivostui ja jätti Owenin tylysti puhelimessa. Viidennessä kirjassa Blair vähän aikaa ihastunut Sun Valleyssä Serenan isoveljeen Eric van der Woodseniin.


title: Blair Waldorf

text: Myös sarjassa Blair seurusteli aluksi Naten kanssa, mutta tämä petti häntä Serenan kanssa ja myöhemmin heidän palatessaan yhteen Blair petti Natea Chuckin kanssa. Sen jälkeen Blair oli pitkän aikaa yksin, mutta lopulta hänen ja Chuckin välit selvisivät ja he alkoivat seurustella.


title: Blair Waldorf

text: Blair ja Serena ovat aina olleet parhaita ystäviä, mutta myös toistensa vastustajia. Blair suuttui Serenalle, koska tämä lähti sisäoppilaitokseen hyvästelemättä häntä tai kertomatta syytä. Kun Blair sai tietää Naten pettäneen häntä Serenan kanssa, hän oletti sen olleen syy Serenan lähtöön. Näin ei kuitenkaan ollut, vaan myöhemmin selvisi, että syynä oli sekoilu Georginan ja Pete-nimisen pojan kanssa, jonka seurauksena Pete kuoli. Tästä Serena syytti itseään, mutta Peten kuolema ei kuitenkaan ollut hänen vikansa. Serenan äidin nähtyä videon, jonka Georgina salaa kuvasi kyseiseltä illalta, hän uhkasi lähettää Serenan sisäoppilaitokseen, minkä seurauksena Blair yritti estää tätä tapahtumasta kertomalla kaiken.


title: Blair Waldorf

text: Blairin ja Serenan välillä on ollut myös paljon muita riitoja, mutta he ovat aina lopulta sopineet ne.


title: Blair Waldorf

text: Blairin ja Chuckin välinen suhde ei ole koskaan ollut erityisen läheinen. Blair kuitenkin petti Natea Chuckin kanssa, jonka takia Nate jätti hänet.


title: Blair Waldorf

text: Sarjan toisella tuotantokaudella kuitenkin selviää, että Chuck on rakastunut Blairiin, joka myös rakastuu häneen. Kumpikaan ei kuitenkaan tunnu kykenevän kertomaan tätä toiselle, ja kun Blair viimein kertoo Chuckille rakastavansa tätä, tämä torjuu hänet.


title: Blair Waldorf

text:
Kolmannella kaudella he ovat viimein yhdessä, ja Chuckista on tullut välittävä poikaystävä, joka tekee kaikkensa saadakseen Blairin onnelliseksi. Paitsi kun Chuck tekee ison virheen (makaa Jennyn kanssa) Blair ja Chuck eroavat. Chuck oli juuri ollut kosimassa Blairia.
Blair ja Chuck jatkavat suhdettaan myrskyisesti kostoilla, mutta intohimo ja rakkaus säilyy yhä. Viidennellä kaudella Blair oli menossa naimisiin Monacon prinssi Lousin kanssa mutta Danin tuotua heidät yhteen he tajusivat rakastavansa toisiansa. He karkasivat yhdessä, mutta joutuivat kolariin. (Blair ei ollut vielä jättänyt Louisia). Blair selvisi hyvin kolarista mutta Chuck ei. Blair rukoili Jumalaa säästämään Chuckin hengen ja menevänsä naimisiin Monacon prinssin kanssa. Blair meni naimisiin Lousin kanssa, mutta myöhemmin haki avioeron. Vasta kuudennella kaudella,kun Chuckin isä oli palannut Chuck ja Blair tekivät lupauksen että silloin kun Chuck on saanut isänsä vastuuseen teoistaan he vihdoin antautuisivat. He menivät naimisiin ja saivat poikalapsen nimeltä Henry.


title: AIM-4 Falcon

text: AIM-4 Falcon on yhdysvaltalaisen Hughes Aircraftin kehittämä ilmataisteluohjus.


title: AIM-4 Falcon

text: Ohjuksen kehitystyö aloitettiin vuonna 1946, jolloin Hughes Aircraft sai sopimuksen kehittää projekti MX-798:na tunnettua aliääninopeudella lentävää ilmataisteluohjusta. Vuonna 1947 projekti väistyi ääntänopeamman MX-904:nä tunnetun ohjuksen kehittämisen tieltä. Alun perin ohjusta oli tarkoitus käyttää hävittäjälentokoneissa vihollisen pommikoneiden torjuntaan, mutta vuoden 1950 jälkeen sen tehtäväksi tuli hävittäjätorjunta.


title: AIM-4 Falcon

text: Ohjusta testattiin vuonna 1949, jolloin se tunnettiin nimellä AAM-A-2 ja kutsumanimellä Falcon. Nimeämiskäytäntöjen muutosten johdosta se uudelleennimettiin vuonna 1951 F-98:ksi ja vuonna 1958 GAR-1:ksi. Ensimmäiset GAR-1- ja GAR-2-versiot otettiin palveluskäyttöön vuonna 1956. Niillä varustettiin yhdysvaltalaiset F-89 Scorpion-, F-101B Voodoo- ja F-102 Delta Dagger -koneet. Yhdysvaltain ulkopuolelle ohjuksia vietiin Kanadaan, Ruotsiin, Suomeen ja Sveitsiin, joissa ne kuuluivat CF-101 Voodoo-, Saab 35 Draken-, Mirage III -hävittäjien aseistukseen.


title: AIM-4 Falcon

text:
GAR korvattiin myöhemmin nimityksellä AIM.
GAR-1 l. AIM 4 A on ohjuksen tutkaohjattu puoliaktiivinen versio. GAR-2 l. AIM 4 D on lämpösäteilyyn hakeutuva infrapunaohjus. Draken-koneissa käytettiin Ruotsissa lisenssillä valmistettua infrapunaversiota nimillä Rb-28 ja Rb-24.


title: AIM-4 Falcon

text: Falcon on myös puoliaktiivisen AIM-26-tutkaohjuksen nimi. Tämä ohjus on ollut lisenssivalmisteisena Draken-koneen aseistuksessa nimellä Rb 27.


title: Artturi Aalto

text: Artturi Aalto (ent. "Silfver"; 2. toukokuuta 1876 Karjalohja – 25. huhtikuuta 1937 Tuusula) oli suomalainen toimittaja ja sosialidemokraattien kansanedustaja.


title: Artturi Aalto

text: Nuoruudessaan Aalto työskenteli ajurina ja renkinä Karjalohjalla sekä myöhemmin kaakelinmuovailijana ja uuniseppänä. Tehdästyöstä Aalto siirtyi työskentelemään toimittajana ja hän teki mittavan työuran työväenlehtien parissa toimien muun muassa Sorretun Voiman toimittaja Jyväskylässä, Työmiehen toimittaja Helsingissä sekä Suomen Sosialidemokraatin toimittaja. Lisäksi Aalto oli aktiivinen toimija ammattiyhdistysliikkeessä ja hän toimi Suomen tehdas- ja sekatyöväen liiton luottamusmiehenä sekä Sos.dem. sanomalehtimiesliiton taloudenhoitajana.


title: Artturi Aalto

text: Aalto oli SDP:n kansanedustajana 1919–1933 Uudenmaan läänin vaalipiiristä. Eduskunnassa hän toimi muun muassa Suuren valiokunnan ja Kulkulaitosvaliokunnan jäsenenä. Lisäksi hän oli usean vuoden ajan Helsingin kaupunginvaltuuston jäsen.


title: Artturi Aalto

text: Aalto oli naimisissa vuodesta 1900 lähtien Anna Sofia Jääskeläisen kanssa ja ensimmäisen puolison kuoltua vuodesta 1934 lähtien Hilda Vainikaisen kanssa.


title: Bentsyylivioletti

text: Bentsyylivioletti (CHNOSNa) on violetti väriaine, jota on käytetty muun muassa elintarvikevärinä sekä kosmetiikkavärinä. Sen sulamispiste on melko korkea, 245-250 astetta.


title: Kärsäkorennot

text: Kärsäkorennot ("Mecoptera") on noin 750 lajia maailmanlaajuisesti käsittävä pieni hyönteislahko. Suomessa on tavattu seitsemän lajia. Useimmat lajit ovat petohyönteisiä.


title: Kärsäkorennot

text: Nykyiset kärsäkorennot ovat jäänteitä hyvin vanhasta ja aikanaan monimuotoisesta hyönteislahkosta, sillä kärsäkorentoja esiintyy fossiilisena jo permikautisissa kerrostumissa. Lahkoa edustavien sedimentteihin hautautuneiden fossiilien määrä on tavattoman suuri ja monipuolinen. Aineistoa löytyy runsaasti permi-, trias- ja jurakausilta erilaisten nimettyjen fossiilisten lajien määrän ollessa lähes 750, joskin osa näistä lienee synonyymejä. Liitukauteen mennessä lahkon diversiteetti vähenee huomattavasti. Vastaavasti nuoremmat, meripihkaan fossiloituneet kärsäkorennot ovat harvinaisia.


title: Kärsäkorennot

text: Molekyylibiologisten vertailujen perusteella kirput ovat kärsäkorentojen sisarryhmä.


title: Kärsäkorennot

text: Kärsäkorennot ovat saaneet nimensä voimakkaasti pidentyneestä ja alaspäin suuntautuneesta pään etuosasta, jonka päässä sijaitsevat purevat suuosat. Verkkosilmät ovat suuret ja tuntosarvet pitkät, yleensä enemmän kuin puolet ruumiin pituudesta. Myös jalat ovat pitkät. Osalla lajeista siivet ovat surkastuneet. Jos korennolla on kuitenkin siivet, ne ovat huomattavasti takaruumista pidemmät, mistä myös lahkon tieteellinen nimi juontaa juurensa (kreikkaa: "meco" pitkä, "pteron" siipi). Etu ja takasiivet ovat suunnilleen samankokoiset ja levätessään korento pitää niitä vaakatasossa takaruumiin päällä. Skorpionikorennoilla koiraan takaruumiin kärki on muuntunut pihtimäiseksi ulokkeeksi. Kärsäkorennot ovat noin 2,5 cm pituisia.


title: Kärsäkorennot

text: Kosintamenot ovat usein monimutkaisia. Koiras tekee syljestä pallon jota naaras syö parittelun aikana. Naaras munii maahan. Toukat muistuttavat kovakuoriaistoukkia; ne elävät maaperässä ja syövät kuollutta orgaanista materiaalia. Toukkavaiheita on kolmesta neljään. Toukat menevät koteloituessaan maan alle. Muodonvaihdos on täydellinen. Kotelosta kuoriutuu aikuinen alku- tai keskikesällä.


title: Kärsäkorennot

text: Suomesta on tavattu seitsemän kärsäkorentolajia. Suomen lajien uhanalaisarvioinnin 2010 mukaan yksikään lajeista ei ole uhanalainen, mutta yksi on katsottu silmälläpidettäväksi (NT).


title: Kärsäkorennot

text: Lajit ovat systemaattisessa järjestyksessä.


title: Myron Scholes

text: Myron Samuel Scholes (s. 1. heinäkuuta 1941 Timmins, Ontario) on kanadalainen taloustieteilijä.


title: Myron Scholes

text: Scholes on erikoistunut rahoituksen tutkimukseen. Hän sai tutkimuksistaan Nobelin taloustieteen palkinnon vuonna 1997 yhdessä Robert Mertonin kanssa.


title: Myron Scholes

text: Scholes on tutkinut erityisesti johdannaisten hinnoittelua. Hän kehitti yhdessä Fischer Blackin kanssa Black-Scholes-mallin.


title: Myron Scholes

text: Scholes opiskeli McMasterin ja Chicagon yliopistoissa. Hän on opettanut Chicagon ja Stanfordin yliopistoissa sekä MIT:ssä.


title: Myron Scholes

text: Scholes oli mukana LTCM:ssä, jonka arvo romahti vuonna 1998. Sen jälkeen hän toimi PGAM:ssä, josta hänen kerrottiin jääneen eläkkeelle 2011.


title: Lechia Gdańsk

text: Lechia Gdańsk on puolalainen, vuonna 1945 perustettu jalkapalloseura, jonka kotipaikka on Gdańskin kaupunki. Se pelaa kaudella 2018–2019 maansa pääsarjassa Ekstraklasassa.


title: Sinivaleunikko

text: Sinivaleunikko ("Meconopsis betonicifolia") on Kiinasta kotoisin oleva kasvi. Se kukkii keskikesällä heinäkuun aikoihin.


title: Sinivaleunikko

text: Kasvin kukat ovat taivaansiniset väriltään ja ne ovat noin 5 senttiä halkaisijaltaan. Keltaiset heteet keskellä kukkaa erottuvat erittäin selvästi. Kukat kasvavat yksitellen pitkien varsien latvoissa. Lehdet ovat vaalean/taivaansinisen värisiä ja munanmuotoisia. Kukan maavarsi on lyhyt.


title: Sinivaleunikko

text: Sinivaleunikko kasvaa yleensä noin 90 senttimetriä pitkäksi, joskus korkeammaksi. Se kasvaa mieluiten humuspitoisella kosteutta pidättävällä, huokoisella ja etenkin kunnolla ojitetulla maalla. Kasvupaikkana sille kelpaa puolivarjoinen paikka.


title: Tlatelolcon verilöyly

text: Tlatelolcon verilöyly oli Meksikon asevoimien toimeenpanema sotilasoperaatio aseistautumattomia yliopisto-opiskelijoita ja muita siviilejä vastaan, joka tapahtui 2. lokakuuta 1968 "Plaza de las Tres Culturas" -aukiolla Tlatelolcon alueella Méxicossa vain kymmenen päivää ennen Méxicon kesäolympialaisten avajaisia. Virallisten tahojen mukaan verilöylyssä kuoli 20 ihmistä, mutta epävirallisten arvioiden mukaan Meksikon armeija tappoi 150–325 protestoijaa.


title: Tlatelolcon verilöyly

text: Meksikossa 1960-luvulla kansa oli tyytymätön PRI-puolueen hallintoon. Asiat kärjistyivät vuonna 1968. Yliopisto-opiskelijat olivat aktiivisesti protestoimassa hallintoa vastaan. Universidad Nacional Autónoma de Méxicon rehtori Javier Barros Sierra järjesti 1. elokuuta 50 000 opiskelijan rauhanomaisen marssin. Viikkoa myöhemmin sekä UNAMin että IPN:n yliopisto-opiskelijat uhkasivat lakolla ja laajemmilla julkisilla protesteilla, jos hallitus ei suostuisi heidän vaatimuksiin. Presidentti Gustavo Díaz Ordaz uhkasi voimatoimilla pitääkseen opiskelijat kurissa, eikä suostunut suurimpaan osaan vaatimuksista.


title: Tlatelolcon verilöyly

text: Meksikon johto halusi kontrolloida rauhattomuutta, sillä kesäolympialaiset olivat alkamassa Méxicossa lokakuussa. Syyskuun 18. päivänä Meksikon asevoimat valtasivat UNAMin pääkampuksen. Sisäministeri Luis Echeverría Álvarezin mukaan yliopisto oli ajautunut kauaksi sen tarkoituksestaan ja sen oli vallannut poliittiset tahot, jotka aikoivat mahdollisesti suorittaa rikollista toimintaa. Tämän seurauksena rehtori Sierra ilmoitti eroavansa. Syyskuun 23. päivänä IPN:n opiskelijoiden ja poliisin kohtaaminen kärjistyi veriseksi yhteenotoksi, jossa kuoli neljä ihmistä ja useita haavoittui. Seuraavana aamuna asevoimat löysi yliopistokampuksesta suuren määrän aseita. Seuraavien päivien aikana rauhattomuus lisääntyi ja olosuhteet rauhoittuvat hieman, kun Sierra peruutti eroilmoituksensa. Syyskuu 30. päivänä armeija vetäytyi UNAMin kampukselta.


title: Tlatelolcon verilöyly

text: Opiskelijat päättivät järjestää 2. lokakuuta suurmielenosoituksen Plaza de las Tres Culturas -aukiolla. Meksikon hallinto suunnitteli vastatoimia tapahtumalle. Varhain tuona päivänä presidentin valiojoukkojen miehiä sijoitettiin aukiota ympäröivien rakennusten ylimpiin kerroksiin. Mielenosoituksen alkaessa 5 000–10 000 sotilasta ja yli 300 panssarivaunua ja muuta ajoneuvoa piirittäisi aukion ja olympiapataljoonan joukot estäisivät ihmisten pakenemisen Chichuahua-asuinrakennuksesta, jossa mielenosoituksen järjestävät kokoontuisivat.


title: Tlatelolcon verilöyly

text: Arvioiden mukaan 6 000–15 000 ihmistä oli kokoontuneena aukiolle, kun poliittisen opiskelijajärjestön jäsenet alkoivat puhua Chihuahua-rakennuksen kolmannen kerroksen parvekkeelta ihmisjoukolle kello 18. Reilun kymmenen minuutin kuluttua kaksi helikopteria lensi alueen yli ja armeijan joukot aloittivat toimenpiteensä. Tarkka-ampujat rakennusten huipuilta alkoivat ampua yleisöjoukkoon ja rakennuksiin. Olympiapataljoonan miehet hyökkäsivät lisäksi Chihuahua-rakennukseen. Tulitus kesti noin tunnin ja keskiyöhön mennessä aukio oli täysin armeijan hallinnassa.


title: Maailmannäyttely (EP)

text: Maailmannäyttely on YUP:n kappale ja EP-levy, joka julkaistiin 8. lokakuuta 2008. Ainoastaan EP:n nimikkokappale sekä EP:llä videona julkaistu ”Kunhan kuluu tuhat vuotta” ovat mukana toukokuussa julkaistulla "Vapauden kaupungit" -albumilla.


title: Maailmannäyttely (EP)

text: EP debytoi Suomen virallisen singlelistan sijalla 8.


title: Jean-Paul Aimé Gobel

text: Jean-Paul Aimé Gobel (s. 14. toukokuuta 1943) on katolisen kirkon ranskalainen pappi. Hänet vihittiin papiksi 29. kesäkuuta 1969 ja piispaksi 6. tammikuuta 1994. Hänet nimitettiin 7. joulukuuta 1993 Calatian titulaariarkkipiispaksi, joka hän on yhä.


title: Jean-Paul Aimé Gobel

text: Gobel on luonut uran kirkon diplomaattisissa tehtävissä. Hän on toiminut nuntiuksena ("nuncio") eli Pyhän istuimen suurlähettiläänä Georgiaan, Armeniaan, Azerbaidžaniin, Senegaliin, Guinea-Bissauhun, Maliin, Kap Verdelle, Nicaraguaan ja Iraniin.


title: ECM

text: ECM voi tarkoittaa seuraavia:


title: Nuntius

text: Nuntius, virallisesti "apostolinen nuntius", ("nuncio") on diplomaattien arvonimi, joka merkitsee Pyhän istuimen suurlähettilästä. Pyhällä istuimella on nuntius tai delegaatti useimmissa maailman maissa. Hän johtaa apostolista nuntiatuuria.


title: Nuntius

text: Kirkolliselta arvoltaan apostolinen nuntius on titulaariarkkipiispa.


title: Johan Fredrik Aalto

text: Johan Fredrik Aalto (entinen Ståhlberg) (1. heinäkuuta 1886 Hausjärvi – 3. marraskuuta 1946 Helsinki) oli suomalainen kauppalanjohtaja ja sosialidemokraattien kansanedustaja.


title: Johan Fredrik Aalto

text: Aallon vanhemmat olivat työmies Johan Ståhlberg ja Augusta Ojala. Nuoruudessaan Aalto työskenteli konemonttöörinä aina vuoteen 1917 asti, jolloin hän siirtyi SDP:n piirisihteeriksi Jyväskylään Vaasan läänin itäiseen vaalipiiriin. Tämän jälkeen hän työskenteli useissa eri työväenlehdissä toimien muun muassa Vapaan Sanan toimitussihteerinä Vaasassa 1920, Kansan Työn päätoimittajana Viipurissa 1920–1922 ja 1924–1930 sekä Suomen Sosialidemokraatin päätoimittajana 1922–1923. Toimittajatyöstä hän siirtyi kuntahallinnollisiin tehtäviin toimien ensin Viipurin apulaiskaupunginjohtajana vuosina 1930–1940 ja myöhemmin Lauritsalan kauppalanjohtajana vuosina 1940–1946.


title: Johan Fredrik Aalto

text: Aalto oli SDP:n kansanedustajana 1924–1930 Viipurin läänin läntisestä vaalipiiristä. Eduskunnassa hän toimi muun muassa Suuren valiokunnan ja Puolustusasiainvaliokunnan puheenjohtajana sekä Perustuslakivaliokunnan jäsenenä. Lisäksi hän toimi Sosialidemokraattisen eduskuntaryhmän puheenjohtajana.


title: Johan Fredrik Aalto

text: Aalto oli naimisissa vuodesta 1910 lähtien Impi Aurora Härkösen kanssa.


title: Johan Fredrik Aalto

text: Nimellä "J. F. Aalto":


title: Pietro Sambi

text: Pietro Sambi (27. kesäkuuta 1938 – 27. heinäkuuta 2011) oli italialainen pappi, joka toimi Vatikaanin nuntiuksena Yhdysvaltoihin vuodesta 2005. Aikaisemmin hän oli nuntiuksena Burundiin, Indonesiaan, Kyprokselle ja Israeliin sekä delegaattina Jerusalemiin ja Palestiinaan.


title: Pietro Sambi

text: Sambi vihittiin papiksi 14. maaliskuuta 1964 ja piispaksi 9. marraskuuta 1985. Hän oli Bellicastrumin titulaariarkkipiispa.


title: Baborów

text: Baborów () on pieni kaupunki Puolan lounaisosassa, lähellä Głubczycea, Opolen voivodikunnassa. Kaupungin asukasluku oli 3 009 vuonna 2015. Väestötiheys on 254 as./km² ja pinta-ala 11,86 km².


title: Baborów

text: Baborówilla on kaksi ystävyyskaupunkia: tšekkiläinen Hradec nad Moravicí ja saksalainen Teublitz.


title: Kalle Aalto

text: Kalle Aalto (22. helmikuuta 1884 Halikko – 14. joulukuuta 1950 Halikko) oli suomalainen kivenhakkaaja ja pienviljelijä sekä sosialidemokraattien kansanedustaja.


title: Kalle Aalto

text: Nuoruudessaan Aalto työskenteli kivenhakkaajana ja rakennusmiehenä sekä myöhemmin pienviljelijänä Halikossa. Hän nousi varasijalta eduskuntaan vuonna 1919 Turun läänin eteläisestä vaalipiiristä kansanedustaja Sikstus Rönnbergin kuoltua kesken kauden. Kansanedustajana Aalto toimi vuoteen 1922 asti ja eduskunnassa hän oli Suuren valiokunnan jäsen. Kansanedustajatoimensa lisäksi Kalle Aalto oli jäsenenä Halikon kunnanvaltuustossa.


title: Kalle Aalto

text: Aalto oli naimisissa vuodesta 1915 lähtien Signe Aaltosen kanssa ja ensimmäisen puolison kuoltua vuodesta 1916 lähtien Rauha Matilda Winkin kanssa.


title: Izborsk

text: Izborsk (, ) on muinaisvenäläinen kaupunki, joka sijaitsi nykyisen Staryi Izborskin kylän paikalla Pihkovan alueen Petserin piirissä 30 kilometriä Pihkovasta länteen. Vuonna 2010 Izborskin maalaiskunnassa asui 1 172 henkeä.


title: Izborsk

text: Kaupunki mainitaan ensimmäisen kerran Nestorin kronikassa vuoden 862 kohdalla legendaarisen varjagiruhtinaan Truvorin asuinpaikkana. Vuosina 1232 ja 1240 Izborskin linnoituksen valtasi Saksalainen ritarikunta, jolta Aleksanteri Nevalainen valloitti sen takaisin vuonna 1241.


title: Izborsk

text:
Izborskin laakson yläpuolella kohoavalla harjanteella on ns. Truvorin linna, josta ovat säilyneet 1000–1200-luvulla rakennetut maavallit. Vallihaudan reunalla on yli kaksi metriä korkea kiviristi ja 1400–1500-luvun hautakiviä. Linnan sisällä on 1400–1500-luvulla rakennettu ja 1600–1700-luvulla uudistettu kaksikupolinen pyhän Nikolaoksen kirkko kellotorneineen.
Vuonna 1303 kaupunki siirrettiin 250 metriä idemmäs Žeravja-mäelle. Vuoteen 1330 mennessä sinne valmistui uusi kivilinna, jota 1300–1400-lukujen aikana vielä uudistettiin ja vahvistettiin. Kalkkikivestä rakennetussa linnoituksessa on kuusi tornia ja sen pinta-ala on noin 15 000 neliömetriä. Sisällä on vuonna 1302 rakennettu pieni Lukovka-torni ja vuonna 1341 valmistunut yksikupolinen pyhän Nikolaoksen kirkko.
1300- ja 1400-luvulla saksalaisritarit piirittivät linnoitusta kahdeksan kertaa onnistumatta valtaamaan sitä. Vuonna 1510 Izborsk yhdessä Pihkovan kanssa liitettiin Moskovan Venäjään. Pihkovan piirityksen aikana vuonna 1581 puolalaiset valtasivat linnoituksen, mutta seuraavana vuonna se palautettiin Venäjälle.


title: Izborsk

text: Vuonna 1708 Izborsk liitettiin Pietarin lääniin. Vuosina 1719–1777 se oli samannimisen Pihkovan läänin kihlakunnan keskus.


title: Izborsk

text: Vuosina 1920–1944 Izborsk kuului Viron Petserimaan maakuntaan. Nykyisin se on yksi Pihkovan alueen turistinähtävyyksistä.


title: Izborsk

text: Vuonna 1919 paikkakunnalla tapahtui ns. Izborskin tragedia, jossa Viron joukot teloittivat 25 virolaista ammattiyhdistysaktiivia sen jälkeen kun 76 eturintamaan pakotettua Viron ammattilittojen edustajakokouksen jäsentä oli paennut Neuvosto-Venäjän puolelle.


title: Kaukolanjärvi

text: Kaukolanjärvi () on Karjalankannaksen eteläosassa Leningradin alueen Seuloskoin piirissä Toksovan luoteispuolella sijaitseva järvi. Sen pinta-ala on 6,8 neliökilometriä ja keskisyvyys 2,5 metriä. Suurin syvyys on 3,5 metriä.


title: Kaukolanjärvi

text: Järvi on saanut nimensä sen länsipuolella sijaitsevasta Kaukolan kylästä.


title: Lempaalanjärvi

text: Lempaalanjärvi () on järvi Karjalankannaksen eteläosassa Leningradin alueen Seuloskoin piirissä Venäjällä. Syvälle työntyvät niemet jakavat sen neljään osaan. Järven pinta-ala on 12,5 neliökilometriä ja syvyys 0,9–3,4 metriä. Suurin syvyys on 8,3 metriä.


title: Lempaalanjärvi

text: Järvi on saanut nimensä sen luoteispuolella sijainneesta Lempaalan kylästä (). Siihen virtaavat Nenimäisenjoki (), Kosenjoki (), Roikanjoki () ja Hullarijoki () sekä Viisjoki, jonka kautta se laskee Taipaleenjokeen ja Laatokkaan.


title: Lempaalanjärvi

text: Lempaalanjärven niemistä Mäntysaaressa entisessä yksityishuvilassa järjestettiin kansalaissodan pakolaisten keskuudessa 1920-luvun alkuvuosina opintokursseja, joissa opettajina toimivat muun muassa Kullervo Manner, Otto Wille Kuusinen ja Yrjö Sirola ja vierailevina myös Toivo Antikainen, Eino Rahja ja Mikko Evä. Kurssin henkilökuntaan kuului myös Kuusisen klubilla murhatun Väinö Jokisen puoliso Alma Jokinen. Marxilaisen teorian, Suomen tilanteen ja sisällissodan arvioinnin lisäksi kursseila käsiteltiin sotilaallisia kysymyksiä Inno-nimisen virolaisen entisen tsaarinupseerin johdolla. Vallinnutta ravintoniukkuutta korjasi järven kalaisuus. Mäntysaareen majoittui myös merkittävä joukko SKP:n edustajakokoukseen Suomesta saapunutta väkeä vuonna 1921.


title: Viisjoki

text: Viisjoki () on Taipaleenjoen eteläinen sivujoki Karjalankannaksella Leningradin alueen Seuloskoin ja Käkisalmen piireissä Venäjällä. Se virtaa Silantienjärvestä () Lempaalanjärven kautta koilliseen, jossa siihen yhtyy lännestä Koskitsanjoki ().


title: Viisjoki

text: Vuoteen 1940 saakka Viisjoki yhdessä Koskitsanjoen kanssa toimi noin 20 kilometrin matkan Suomen ja Neuvostoliiton välisenä rajana. Nykyään ne erottavat Leningradin alueen Seuloskoin ja Käkisalmen piirejä.


title: Murjajoki

text: Murjajoki () on Nevan vesistöön kuuluva joki Leningradin alueen Seuloskoin piirissä Venäjällä. Se virtaa Toksovan länsipuolella sijaitsevasta Hepojärvestä laajojen metsä- ja suoalueiden läpi ja laskee Laatokkaan lähellä Murjan kylää.


title: Morje

text: Morje voi tarkoittaa seuraavia asioita:


title: Heikki Ahmala

text: Heikki Ahmala (16. heinäkuuta 1879 Lumijoki – 10. marraskuuta 1940 Helsinki) oli suomalainen vahtimestari ja sosialidemokraattien kansanedustaja.


title: Heikki Ahmala

text: Nuoruudessaan Ahmala työskenteli renkinä, satamatyöläisenä, kirvesmiehenä ja muurarina sekä myöhemmin muun muassa SDP:n puhujana ja Kajaanin osuuskaupan kaupanhoitaja. SDP:n kansanedustajana Oulun läänin eteläisestä vaalipiiristä hän toimi vuosina 1914–1917. Eduskunnassa hän oli jäsenenä Laki- ja talousvaliokunnassa.


title: Heikki Ahmala

text: Eduskuntatyönsä jälkeen Ahmala työskenteli Paperityöväen liiton sihteerinä Tampereella, Euran kunnankirjurina sekä muurarina ja Vallilan työväentalon vahtimestarina Helsingissä. Lisäksi hän toimi Kansan tahdon hallituksen puheenjohtajana.


title: Heikki Ahmala

text: Ahmala oli naimisissa vuodesta 1920 lähtien Lyyli Maria Lembergin kanssa.


title: Vartiamäki

text: Vartiamäki () on kylä Karjalankannaksen eteläosassa Leningradin alueen Seuloskoin piirin Ohalatvan kunnassa Ohtajoen rannalla. Asukkaita on 900 henkeä (vuonna 2007).


title: Vartiamäki

text: Vartiamäki mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se kuului Pähkinälinnan läänin Korpiselän pogostaan. Nimi perustunee Venäjän ja Ruotsin välisellä Pähkinäsaaren rauhan rajalla sijainneeseen vartiopaikkaan.


title: Vartiamäki

text: Vuosina 1628–1656 Vartiamäessä sijaitsi Korpiselän luterilaisen seurakunnan kirkko. 1900-luvun alkuun saakka kylässä asui venäläisten lisäksi myös inkerinsuomalaisia, jotka kuuluivat Toksovan seurakuntaan.


title: Vartiamäki

text: Vuosina 1743–1917 Vartiamäen kartano kuului Šuvalovin kreivisuvulle. Vuosina 1826–1840 Šuvalovit rakennuttivat kylään arkkitehti Viscontin suunnitteleman ortodoksikirkon, joka nykyään kuuluu pyhän Johanneksen nunnaluostarille.


title: USS Langley (CV-1)

text: USS Langley (runkonumero CV-1 ja myöhemmin AV-3) oli Yhdysvaltain laivaston ensimmäinen lentotukialus, joka nimettiin tähtitieteilijä Samuel Pierpont Langleyn mukaan. Se muunnettiin hiilenkuljetuslaivasta. Se vahingoittui japanilaisten pommituksissa niin pahoin, että sen saattuealukset upottivat sen estääkseen sitä joutumasta vihollisen käsiin.


title: USS Langley (CV-1)

text: Yhdysvaltain kongressi päätti heinäkuussa 1919 valtuuttaa laivaston kuljetusalus "USS Jupiterin (AC-3)" muuttamisen alukseksi, joka kykenisi kuljettamaan, lähettämään ilmaan ja vastaanottamaan lentokoneita ollessaan merellä. Lentokoneiden merkitys laivaston tiedustelijoina ja tulenjohtajina oli tiedostettu sen jälkeen kuin ensimmäiset koneet sijoitettiin risteilijöille 1916.


title: USS Langley (CV-1)

text:
Tulenjohtokyvyllä ei ollut päätökseen kuitenkaan merkitystä, vaan Yhdysvaltain laivaston havainnoilla Kuninkaallisen laivaston lentotukialuksista ensimmäisen maailmansodan aikana, jolloin tehtiin muun muassa koe torpedolla aseistetulla Sopwith Cuckoolla "HMS Arguksella". Koe osoitti tasakantisen tukialuksen edut vesilentokoneiden emälaivoihin nähden.
"USS Jupiter" (AC-3) oli tilattu Mare Islandin laivastontelakalta Kaliforniasta ja sen köli oli laskettu 18. lokakuuta 1911. Alus oli laskettu vesille 14. elokuuta 1912 kumminaan Thomas F. Ruhnin puoliso ja se oli otettu palvelukseen 7. huhtikuuta 1913 ensimmäisenä päällikkönään Joseph M. Reeves.


title: USS Langley (CV-1)

text: Aluksen muutostyöt lentotukialukseksi vahvistettiin 11. heinäkuuta 1919 ja alus siirrettiin 12. joulukuuta Hampton Roadsiin Virginiaan, jossa se poistettiin palveluksesta 24. maaliskuuta 1920. Alus sijoitettiin Norfolkin laivastontelakalle muutostöitä varten. Aluksen nimi muutettiin 21. huhtikuuta 1920 "Langleyksi" ja luokiteltiin palvelukseen otettaessa 20. maaliskuuta 1922 lentotukialukseksi (CV-1).


title: USS Langley (CV-1)

text: Alukselle suunniteltiin sijoitettavan 34 lentokonetta tai maksimissaan 55 purettuna. Alukselle varastoitiin 578 tonnia lentopolttoainetta lentosuojien etupuolelle. Aluksella ei ollut varsinaista hangaaria, vaan kaikille toiminnoille oli varattu tilat pääkannelta. Huoltotoiminnalle oli varattu omatila pääkannelta, mutta lentokoneet kuljetettiin niin kuin mikä tahansa rahti ruumassa. Koneiden siirtely tapahtui kahdella kolmen tonnin nosturilla pääkannen hissille, joka siirsi koneet edelleen lentokannelle. Hissin alla oli varastotila, johon oli talletettu muun muassa 275 pommia ja 24 torpedoa.


title: USS Langley (CV-1)

text: Pääosa aluksen kansirakenteista poistettiin ja aiemmista nosturipuomeista valmistettiin tukirakenne puiselle lentokannelle, joka periaatteessa kattoi koko aluksen pituuden. Aluksen silta säilytettiin etuosassa, vaikka se jäikin muutoksen jälkeen lentokannen alapuolelle. Kaksi 35 jalan "hanhenkaula" nosturia asennettiin yksi kummallekin laidalle pääkannelle. Nosturit kykenivät kuormaamaan hissin ja nostamaan tarvittaessa kellukekoneet aluksen viereltä kannelle. Lentolaivueen kokoonpanoksi oli suunniteltu 12 hävittäjää, 12 tiedustelukonetta ja 10 torpedopommittajaa, joista kuusi olisi kellukekoneita. Kannelle sijoitettiin jarruvaijerit sekä kaksi katapulttia kellukekoneita varten. Lentokannelle sijoitettiin kaksi siirrettävää radiomastoa.


title: USS Langley (CV-1)

text: Aluksen aseistusta rajoitti tila, joten sille asennettiin ainoastaan neljä yksiputkista 5 tuuman 51 kaliiperin tykkiä; yksi kummallekin puolelle keulaan ja yksi kummallekin puolelle välikannelle aluksen takaosaan. Asennetut tykit eivät soveltuneet ilmamaalien ammuntaan puutteellisen korkeussäädön vuoksi.


title: USS Langley (CV-1)

text: Aluksen voimanlähde pysyi samana eli Melville McAlpine -moottori, jossa turbiinit käyttivät generaattoreita virrantuottamiseen kahdelle sähkömoottorille, jotka oli kytketty akseliin. Savuhormit olivat aluksen vasemmalla puolella.


title: USS Langley (CV-1)

text: "USS Langley" otettiin palveluskäyttöön 20. maaliskuuta 1922. Aluksen ollessa vielä telakalla komentajakapteeni Godfrey de Courcelles Chevalier johti laivastonlentäjien koulutusta tukialukselle. Lentäjät harjoittelivat 100 jalan kannella, joka oli rakennettu hillenkuljetusaluksen päälle. Saman aikaisesti aloitettiin San Diegossa harjoittelu 836 jalan kiitotiellä.


title: USS Langley (CV-1)

text: Aluksen muutostyöt saatiin päätökseen syyskuussa ja se ankkuroitui 17. lokakuuta York joelle, jolloin komentajakapteeni Virgil C. Griffin lensi ensimmäisenä sen kannelta Vought VE-7SF-kaksitasolla. Aluksen ollessa yhdeksän päivää myöhemmin 26. lokakuuta purjehtiessa 12,5 solmun nopeudella komentajakapteeni Chevalier teki ensimmäisen laskeutumisen aluksen kannelle Aeromarine 39-B kaksitasolla. Koneen laskussa sen propelli hajosi, mutta kone ei muuten tuhoutunut.


title: USS Langley (CV-1)

text: "USS Langley" oli palvelukseenoton jälkeen kaksi ensimmäistä vuotta koealuksena, testaten lentokoneita ja tukialusjärjestelmiä, kouluttaen lentäjiä ja suunnitellen operatiivisia ohjeita. Käytön aikana aluksella oli useita eritasoisia onnettomuuksia, mutta ei yhtään kohtalokasta itse aluksella. Alus liitettiin 29. marraskuuta 1924 Taistelulaivastoon San Diegossa, jolloin sen täydellinen kokeellinen käyttö samalla lakkasi. Laivaston hävittäjälaivue () aloitti toiminnan aluksella tammikuussa 1925 suorittaakseen tukialuspätevyyden. Laivue oli samalla ensimmäinen Yhdysvaltain lentäväyksikkö, joka operoi tukialuksella. Laivueen kalustona olivat VE-7S kaksitasot. Aluksella oli lisäksi koulutus- ja yhteyskonekäytössä ollut lentokone.


title: USS Langley (CV-1)

text: "USS Langley" osallistui ensimmäisen kerran laivaston sotaharjoitukseen (Fleet Problem V) maaliskuussa 1925 Yhdysvaltain länsirannikolla. Aluksella ei ollut harjoituksessa suurta merkitystä, mutta sen hitaus aiheutti Yhdysvaltain laivaston komentajan amiraali Robert E. Coontzin tekemään esityksen uusien rakenteilla olleiden alusten nopeammasta palvelukseen saamisesta.


title: USS Langley (CV-1)

text: Kapteeni Joseph M. (Bull) Reeves, joka oli juuri nimetty Taistelulaivastossa palvelevien lentoyksiköiden komentajaksi, siirtyi lokakuussa "USS Langleylle" ja pian tämän jälkeen hän esitti konevahvuuden nostamista siten, että kaikki tilat aluksella otettiin käyttöön.


title: USS Langley (CV-1)

text: "USS Langley" siirrettiin tammikuussa 1928 Mare Islandin (Kalifornia) Laivastontelakalle huoltoon ja samalla pidennettiin lentokantta 23 jalkaa kapteeni Reevesin ehdotuksesta. Aluksen palatessa palvelukseen kontra-amiraaliksi ylennetty Reeves pyysi 36 lentokonetta sijoitettavaksi aluksen lentokannelle ja kuusi konetta ruumaan. Alus osallistui sotaharjoitukseen (Fleet Problem VIII) huhtikuussa 1928 Havaijin vesillä, jolloin sen konevahvuus oli nostettu 36:een ja sen Boeing F2B-1 hävittäjät olivat ylivoimaisia maavoimien koneisiin verrattuna. Alus kykeni harjoituksen aikana lähettämään lentoon 35 lentokonetta seitsemässä minuutissa.


title: USS Langley (CV-1)

text: Yhdysvaltain laivaston tilattua kolme uutta lentotukialusta päätettiin hidas "USS Langley" muuttaa vesilentokoneiden emälaivaksi ja samalla muutettiin aluksen luokitus CV-1:stä AV-3:ksi. Aluksen muutostyöt tehtiin Mare Islandin laivastontelakalla lokakuusta 1936 helmikuuhun 1937. Muutostöiden aikana lentokantta lyhennettiin etuosasta 40 prosenttia ja sen paikalle rakennettiin komentosilta. Uudistettu alus kykeni tarjoamaan riittävät tilat kahdelle laivueelle partiokoneita.


title: USS Langley (CV-1)

text: Alus palveli sekä Tyynellä valtamerellä että Atlantilla, kunnes se siirrettiin länteen. Alus saapui 24. syyskuuta 1939 Manilaan Filippiineille liitettynä Yhdysvaltain Aasian laivastoon.


title: USS Langley (CV-1)

text: Toisen maailmansodan alkaessa 8. joulukuuta 1941 Filippiineillä "USS Langley" oli ankkurissa Sangley Pointin edustalla Manilan lahdella, josta se purjehti kahden tankkerin kanssa etelään 9. päivän vastaisena yönä. "USS Langley" tuki PBY lentoveneitä ja "USS Pecos" tankkasi Aasian laivaston alukset matkalla etelään. Osastossa annettiin 10. joulukuuta sukellusvenehälytys sen purjehtiessa Sulu merellä, minkä aikana kaksi torpedoa ohitti aluksen. Juuri ennen illan pimenemistä "USS Langleyltä" havaittiin Japanin laivaston osasto, jossa oli ainakin risteilijöitä ja hävittäjiä, mutta amerikkalaisia ei havaittu. Osasto saapui 1. tammikuuta 1942 Darwiniin Australiaan.


title: USS Langley (CV-1)

text: Yhdysvaltain laivasto katsoi olevan tarpeen lähettää lisää joukkoja ja materiaalia Hollannin Itä-Intiaan ja helmikuussa tehtiin päätös lähettää "USS Langleyllä" P-40 hävittäjiä Jaavalle, joiden tarkoituksena olisi suojata Timorin saarta ja siten mahdollistaa siirtolennot alueelle. "USS Langleyyn" kuormattiin Freemantlessa 32 P-40E Warhawk avoimelle kannelle, 33 lentäjää ja 12 lentokonemekaanikkoa. Lentäjistä ainoastaan yhdellä oli lentokokemusta P-40 hävittäjistä. Lentokoneet oli kuormattaessa tankattu, mutta aseita ei ladattu.


title: USS Langley (CV-1)

text: Rahtialus "Sea Witchiin" lastattiin 27 P-40 hävittäjää laatikoihin pakattuna. Alukset liitettiin osaksi saattuetta MS-5, joka saapui 22. helmikuuta Australian Freemantleen. Lentokoneiden tarve oli Jaavalla niin kiireinen, että kuljetusalukset irrotettiin saattueesta omaksi osastokseen. Kaksi alusta ilman saattajia sai määräyksen purjehtia 14 solmun nopeudella Jaavalle Tjilatjapiin, joka oli ainoa mahdollinen purkusatama. Suunnitelman mukaan alusten tuli olla perillä 27. helmikuuta. "Langleyn" lähtö viivästyi, koska loppumatkalle oli välttämätöntä saada saattajat. Saattajiksi päätyivät lopulta Yhdysvaltain laivaston hävittäjät "USS Edsall" ja "USS Whipple". Lisä viiveen aiheutti sukellusvenehavainto. Osasto aloitti 27. helmikuuta viimeiset 100 merimailia.


title: USS Langley (CV-1)

text: Aamu yhdeksältä havaittiin osaston yläpuolella tunnistamaton lentokone. "USS Langleyltä" lähetettiin pyyntö Jaavalle hävittäjäsuojan lähettämisestä, mutta kiireisistä laivueista ei kyetty lähettämään lentokoneita. Osasto havaitsi kello 11:40 lisää lentokoneita, jolloin aluksilla annettiin ilmahälytys.


title: USS Langley (CV-1)

text: Ensimmäisessä hyökkäysosastossa oli yhdeksän Keisarillisen Japanin laivaston Mitsubishi G4M-pommikonetta. Kahden ensimmäisen koneen pommit onnistuttiin väistämään aluksen päällikön komentaja Robert P. McConnellin erinomaisen toiminnan ansiosta. Loput koneet saivat "Langleyyn" viisi suoraa osumaa ja kaksi lähelle osunutta, jotka aiheuttivat tulipalon aluksella, ohjausjärjestelmä tuhoutui ja vuoto aiheutti 10 asteen kallistuman. Tällöin kuusi pommikoneita saattanutta Zeroa tulittivat alusta konekivääreillä.


title: USS Langley (CV-1)

text: Komentaja McConnell pyrki pelastamaan aluksen lastin ja laski alukseen vettä tasapainottaakseen kallistuman. Samoin palava kannella ollut materiaali työnnettiin mereen. Yritys epäonnistui sähkömoottoreiden kastuttua ja aluksen pysähdyttyä, jolloin aluksen kapteeni antoi käskyn kello 13:32 jättää laivan ja siirtyä hävittäjiin. Aluksen ja lentokoneiden miehistöistä oli kaatunut taistelussa 11 henkeä.


title: USS Langley (CV-1)

text: Hävittäjä "USS Whipple" ampui "USS Langleyyn" yhdeksän neljän tuuman kranaattia ja kaksi torpedoa upottaakseen vaurioituneen aluksen ja estääkseen sitä joutumasta vihollisen haltuun. "USS Langleyn" miehistö siirrettiin 1. maaliskuuta tankkeri "Pecosille", joka joutui jo samana päivänä japanilaiselta tukialukselta "Soruylta" nousseiden lentokoneiden upottamaksi. Seuraavana yönä hävittäjä "USS Whipple" pelasti 232 pelastunutta, joista osa oli "USS Langleyltä". Hävittäjä palasi Australiaan.


title: Gösta Rosenberg

text: Gösta Mauritz Rosenberg (6. marraskuuta 1911 Vaasa – 10. syyskuuta 1987 Kirkkonummi) oli suomalainen vasemmistopoliitikko. Suomen kansan demokraattista liittoa edustanut Rosenberg toimi muun muassa kansanedustajana (1945–1966), Helsingin ja Kirkkonummen valtuutettuna, lehtien toimitusneuvostoissa sekä SKDL:n ja Suomen kommunistisen puolueen johtoelimissä. Rosenberg vaikutti etenkin ruotsinkielisten järjestöjen, jaostojen ja lehtien piirissä.


title: Gösta Rosenberg

text: Rosenberg aloitti työuransa 1920-luvun lopussa putkioppilaana. 1930-luvulla hän työskenteli varastomiehenä, makaronitehtaalla, laitosmiehenä ja vuorotyönjohtajana. Vuonna 1939 Rosenberg vangittiin poliittisten mielipiteidensä takia, mutta hän vapautui jo 1940. Jatkosodan jälkeen Rosenberg oli aloittamassa Suomi–Neuvostoliitto-Seuran toimintaa.


title: Gösta Rosenberg

text: Rosenberg nousi eduskuntaan syksyllä 1945 Cay Sundströmin siirryttyä lähettilääksi Moskovaan. Tämän jälkeen hän uusi paikkansa vaaleissa vuoteen 1966 asti. Vuosien 1950, 1956, 1962 ja 1968 presidentinvaaleissa Rosenberg toimi valitsijamiehenä. Lisäksi hän toimi kunnallispolitiikassa ja monissa järjestöissä. Rosenberg oli muun muassa n puheenjohtaja, Folkets Bildningsförbundin varapuheenjohtaja ja Suomen Rauhanpuolustajien ruotsinkielisten toiminnanjohtaja. Rosenberg kuului myös SKDL:n liittohallitukseen, SKP:n keskuskomiteaan, rauhanpuolustajien keskustoimikuntaan sekä Yleisradion ruotsinkieliseen ohjelmaneuvostoon.


title: Gösta Rosenberg

text: Gösta Rosenbergin isä oli kansanedustaja, Terijoen hallituksen ministeri Mauritz Rosenberg.


title: Kristian Näkyvä

text: Kristian Näkyvä (s. 18. marraskuuta 1990 Helsinki) on suomalainen jääkiekkopuolustaja, joka pelaa Ruotsin SHL-liigan Linköpings HC:ssä. Elite Prospects -sivuston Ulf Anderssonin mukaan hänen suurimpiin vahvuuksiinsa kuuluu luistelu, syöttäminen, visio, laukaus ja ylivoimapelaaminen. Anderssonin mukaan Näkyvällä on kuitenkin kehitettävää fyysisessä voimassa.


title: Kristian Näkyvä

text: Näkyvän kasvattajaseura on Helsingin Kiekko-Tiikerit. Näkyvä pelasi myöhemmät juniorivuotensa Espoo Bluesissa, jossa hän voitti B-nuorten SM-pronssia vuosina 2007 ja 2008, A-nuorten Suomenmestaruuden vuonna 2009 sekä SM-hopeaa vuonna 2011. Elokuussa 2008 hän teki kaksivuotisen SM-liigasopimuksen joukkueen kanssa. Näkyvä teki liigadebyyttinsä 27. marraskuuta 2008 vieraissa Porin Ässiä vastaan. Hän sai ottelussa jääaikaa 8.10 minuuttia, keräsi kaksi syöttöpistettä ja palkittiin "Ilta-Sanomien" yhden tähden tähtipelaajana. Yhteensä Näkyvä pelasi kauden 2008–2009 aikana kuusi SM-liigaottelua ja edusti Bluesin miesten joukkuetta myös kahden ottelun verran Mestarien liigassa. Hän pelasi kauden aikana miesten pelejä myös yhdeksän Mestis-ottelun verran alle 20-vuotiaiden maajoukkueessa.


title: Kristian Näkyvä

text: Suurimman osan kaudesta 2008–2009 Näkyvä pelasi Bluesin kultaa voittaneissa A-nuorissa, joiden kapteenina hän toimi. Näkyvä oli joukkueen tehokkain puolustaja tehoilla 8+17=25, joilla hän jakoi A-nuorten SM-liigan puolustajien pistepörssin kuudennen sijan Ässien Tommi Taimen kanssa. Näkyvä oli myös kevään 2009 pudotuspelien tehokkain puolustaja Lukon Tony Vidgrenin ja Ässien Jesse Jyrkkiön kanssa tehoilla 3+3=6.


title: Kristian Näkyvä

text: Kaudella 2009–2010 Näkyvä pelasi seitsemän SM-liigaottelua. Hän pelasi suurimman osan kaudestaan Bluesin A-nuorissa. Näkyvä teki A-nuorten SM-liigan runkosarjassa 25 ottelussa tehot 9+12=21, joilla hän jakoi sarjan puolustajien pistepörssin kymmenennen sijan JYPin Ossi Ikosen ja KalPan Lasse Lappalaisen kanssa. Tammikuussa 2010 Blues lainasi Näkyvän Mestiksen runkosarjan loppuun asti ulottuvalla sopimuksella TuToon. Yhteensä hän pelasi kauden aikana TuTossa ja alle 20-vuotiaiden maajoukkueessa 16 Mestis-ottelua tehopistein 1+1=2.


title: Kristian Näkyvä

text: Kaudella 2010–2011 Näkyvä jäi edelleen pieneen rooliin Bluesin SM-liigajoukkueessa, jossa hän sai tililleen 16 runkosarjaottelua ja teki niissä yhden syöttöpisteen. Syyskuun 2010 lopulla Bluesin vuokrasi Näkyvän Mikkelin Jukureihin, jossa hän pelasi 16 ottelua. Näkyvä pelasi kauden aikana Mestistä myös viiden ottelun verran Kiekko-Vantaassa. Hän vahvisti Bluesin hopeaa voittaneita A-nuoria kevään 2011 pudotuspeleissä, joiden paras syöttäjä ja tehokkain puolustaja Näkyvä oli tehoilla 2+12=14. Näkyvä jakoi myös pistepörssin toisen sijan joukkuetoverinsa Mika Mörskyn kanssa.


title: Kristian Näkyvä

text: Bluesissa ilman läpimurtoa jäänyt Näkyvä teki toukokuussa 2012 2+1-vuotisen sopimuksen JYPin kanssa. Hän kuului kauden suurimpiin yllättäjiin, sillä Näkyvän ensimmäinen kokonainen SM-liigakausi 2011–2012 toi hänelle 55 runkosarjaottelussa tehot 7+16=23, joilla Näkyvä oli JYPin toiseksi tehokkain puolustaja Sami Vatasen jälkeen. Hän teki liigauransa kaksi avausmaalia 30. syyskuuta 2011 vieraissa Helsingin IFK:ta vastaan. Näkyvän ylivoimalla tekemä toinen maali ratkaisi JYPille joukkueen 2–5-voittoon päättyneen ottelun. Hänet palkittiin ottelun "Ilta-Sanomien" kolmen tähden tähtipelaajana. Näkyvä voitti kauden päätteeksi Suomenmestaruuden.


title: Kristian Näkyvä

text: Kaudella 2012–2013 Näkyvä teki SM-liigan yhden kauden piste-ennätyksensä tehoilla 6+22=28, joilla hän oli JYPin tehokkain puolustaja ja jakoi koko SM-liigan puolustajien pistepörssin kolmannen sijan Tapparan Teemu Aallon kanssa. Näkyvän liigauran ensimmäinen playoff-maali syntyi hyvään paikkaan, sillä se jäi Hämeenlinnan Pallokerhoa vastaan pelatun viidennen puolivälieräottelun voittomaaliksi ja ratkaisi JYPille välieräpaikan. Hänet palkittiin ottelun "Ilta-Sanomien" yhden tähden tähtipelaajana. Näkyvä voitti kauden päätteeksi SM-pronssia. Marraskuussa 2012 hän teki kaksivuotisen jatkosopimuksen JYPin kanssa.


title: Kristian Näkyvä

text: Kaudella 2013–2014 Näkyvä oli taas JYPin tehokkain puolustaja tehoilla 7+19=26, joilla hän sijoittui SM-liigan puolustajien pistepörssissä kahdeksanneksi. Näkyvä voitti JYPissä kauden aikana myös European Trophyn mestaruuden.


title: Kristian Näkyvä

text: Kaudeksi 2014–2015 Näkyvä siirtyi kolmivuotisella sopimuksella SHL-joukkue Luleå HF:ään. Hän oli joukkueen paras syöttäjä ja toiseksi paras pistemies Chris Abbottin jälkeen tehoilla 10+19=29. Näkyvä jakoi koko SHL:n puolustajien maalipörssin voiton kolmen muun pelaajan kanssa ja puolustajien pistepörssin viidennen sijan Frölunda HC:n Erik Gustafssonin kanssa. Mestarien liigassa hän oli tehoilla 4+8=12 Luulajan paras syöttäjä ja jakoi sisäisen pistepörssin toisen sijan Niklas Fogströmin kanssa edellään vain Daniel Zaar. Näkyvä oli myös liigan toiseksi tehokkain puolustaja Frölunda HC:n Erik Gustafssonin jälkeen. Hän jakoi myös Luulajan sisäisen tehotilaston voiton Fogströmin kanssa lukemalla +10. Näkyvä voitti CHL:n mestaruuden.


title: Kristian Näkyvä

text: Näkyvä ei pelannut Luulajassa enää kahta jälkimmäistä sopimuskauttaan, kun hän teki huhtikuussa 2015 pelaajana vuoden mittaisen tulokassopimuksen Nashville Predatorsin kanssa. Näkyvä pelasi kauden 2015–2016 kokonaan AHL-joukkue Milwaukee Admiralsissa, jossa hän teki 69 runkosarja- ja kolmessa playoff-ottelussa tehot 1+9=10. Kaudeksi 2016–2017 Näkyvä palasi SHL:ään ja siirtyi kaksivuotisella sopimuksella Linköpings HC:n riveihin.


title: Kristian Näkyvä

text: Näkyvä pelasi alle 20-vuotiaiden MM-kilpailuissa vuonna 2010. Vuoden 2009 MM-joukkueesta hän ja Ilmari Pitkänen putosivat viimeisinä. Näkyvä on pelannut myös 13 A-maaottelua tehopistein 2+2=4. Hän debytoi Suomen A-maajoukkueessa Channel One Cupissa 13. joulukuuta 2012 Hartwall Arenalla pelatussa avausottelussa Tšekkiä vastaan. Ensimmäisen A-maajoukkuemaalinsa Näkyvä teki 8. marraskuuta 2014 Karjala-turnauksessa Venäjää vastaan.


title: Kristian Näkyvä

text: Näkyvä avioitui kesäkuussa 2016 vuoden 2013 Miss Suomen Lotta Hintsan kanssa.


title: Punastuminen

text: Punastuminen on tila, jossa ihmisen kasvoihin, kaulaan ja ylävartalolle ilmestyy läiskittäistä punoitusta pintaverisuonten laajentuessa ja pintaverenkierron lisääntyessä. Punastumisreaktion synnyttää autonominen eli tahdosta riippumaton sympaattinen hermojärjestelmä.


title: Punastuminen

text: Punastuminen on hyvin yksilöllistä. Joillakin ihmisillä punastuminen on yleistä sosiaalisissa tilanteissa, mutta toisilla sitä ilmenee vain hyvin harvoin. Punastumisen aiheuttaa yleensä jännitys, joka voi liittyä nolostumiseen, epävarmuuteen tai esimerkiksi ihastumiseen. Voimakas kiukku tai viha voivat myös aiheuttaa punastumista. Punastumiseen liittyy usein samanaikainen voimakas hikoilun tunne.


title: Punastuminen

text: Vaikka punastumisen mekanismi tunnetaan hyvin, sen perimmäistä tarkoitusta ei ole toistaiseksi kyetty kovin hyvin selvittämään. On kuitenkin arveltu, että ihmisen varhaisten edeltäjien keskuudessa punastuminen on saattanut olla tärkeä signaali. Ennen puheeseen perustuvan viestinnän kehittymistä kasvojen värin vaihtumisella saattoi olla ilmeiden ja eleiden ohella huomattava merkitys yksilön todellisen mielentilan välittämisessä muille lajikumppaneille.


title: Punastuminen

text: Sosiaalista punastelua voidaan hoitaa beetasalpaajilla tai kirurgisella hoidolla, jossa salvataan rintaontelossa kulkeva sympaattisen hermoston osa.


title: Somalianvilliaasi

text: Somalianvilliaasi ("Equus asinus somalicus") on äärimmäisen uhanalainen, vain Somaliassa tavattava afrikanvilliaasin alalaji. Se kasvaa noin 140 senttimetriä korkeaksi.


title: Somalianvilliaasi

text: Somalianvilliaasia tavattiin ennen lukuisissa muissa maissa, mutta nykyään sitä tavataan Somalian lisäksi vain eteläisessä Etiopiassa. Kantaa on jäljellä enää arviolta noin 2 000 yksilöä. Alalaji on Somaliassa rauhoitettu kokonaan.


title: Somalianvilliaasi

text: Eläimellä on hyvin voimakkaan väriset juovat jaloissaan, mutta aasinristi on hyvin heikko tai sitä ei ole lainkaan. Aasien elinympäristö on hyvin kuumaa ja kuivaa, joten talven ja kesän turkin karvojen ero värissä ei ole suuri.


title: Brian Gilmour

text: Brian Thomas Gilmour (s. 8. toukokuuta 1987) on skotlantilainen jalkapalloilija, joka edustaa Veikkausliigan FC Hakaa. Hän siirtyi joukkueeseen 9. elokuuta 2008 kauden 2009 loppuun ulottuvalla sopimuksella skotlantilaisen Queen of the Southin riveistä.


title: Brian Gilmour

text: Gilmour on edustanut Skotlantia alle 19-vuotiaiden EM-lopputurnauksessa sekä alle 20-vuotiaiden MM-lopputurnauksessa.


title: Elías Yanes Álvarez

text: Elías Yanes Álvarez (16. helmikuuta 1928 – 9. maaliskuuta 2018) oli espanjalainen kirkonmies. Hän sai vihkimyksensä katoliseksi papiksi 31. toukokuuta 1952 ja piispaksi 28. marraskuuta 1970. Hänestä tuli vuonna 1970 Oviedon arkkihiippakunnan vihkipiispa ja Mullin titulaaripiispa. Hän toimi vuosina 1977–2005 Zaragozan arkkipiispana. Häntä seurasi Manuel Ureña Pastor.


title: Redaktio

text: Redaktio on perinteentutkimuksen termi, jolla tarkoitetaan toisiaan lähemmin kuin muita muistuttavia toisintoja eri runoista, saduissa tai tarinoista eli muunnoksia.


title: Redaktio

text: Eksegetiikassa redaktiolla tarkoitetaan Raamatun suurempien tekstikokonaisuuksien toimitustyötä. Sana "redaktori" tarkoittaa toimittajaa. Redaktiokritiikissä tutkitaan niitä tapoja, joilla Raamatun kirjan kirjoittaja on toimittanut teoksensa. Siinä kiinnitetään huomiota siihen, miten lyhyet kertomukset on koottu yhteen. Useimmiten redaktikriittisen tutkimuksen tavoitteena on antaa selitys, miten evankelista on hyödyntänyt traditiota tuodakseen esille oman teologisen painotuksensa. Redaktiokritiikki on nuorin raamatuntutkimuksen perusmenetelmistä. Reflektoitu redaktiokriittinen metodi syntyi 1950-luvun keskivaiheilla.


title: Manuel Ureña Pastor

text: Manuel Ureña Pastor (s. 4. maaliskuuta 1945) on espanjalainen kirkonmies. Hän sai vihkimyksensä katoliseksi papiksi 14. heinäkuuta 1973 ja piispaksi 11. syyskuuta 1988. Hän on aiemmin toiminut Ibizan (1988–1991), Alcalá de Henaresin (1991–1998) ja Cartagenan (1998–2005) piispana. 2. huhtikuuta 2005 hänet nimitettiin Zaragozan arkkipiispaksi Elías Yanes Alvarezin seuraajana.


title: Gabino Díaz Merchán

text: Gabino Díaz Merchán (s. 26. helmikuuta 1926) on espanjalainen kirkonmies. Hän sai vihkimyksensä katoliseksi papiksi 13. heinäkuuta 1952 ja piispaksi 22. elokuuta 1965. Hän toimi ensin Guadixin hiippakunnan piispana 1965–1969, sitten Oviedon arkkihiippakunnan arkkipiispana vuosina 1969–2002.


title: Carlos Osoro Sierra

text: Carlos Osoro Sierra (s. 16. toukokuuta 1945 Castañeda) on espanjalainen katolisen kirkon kardinaali ja Madridin arkkipiispa.


title: Carlos Osoro Sierra

text: Osoro Sierra sai vihkimyksensä katoliseksi papiksi 29. heinäkuuta 1973 ja piispaksi 22. helmikuuta 1997. Hän on toiminut Ourensen piispana, Oviedon arkkipiispana, Valencian arkkipiispana ja Madridin arkkipiispana.


title: Tuulen valtakunta

text: Tuulen valtakunta on Juha Tapion vuonna 1999 julkaistu debyyttilevy. Albumista julkaistiin vuonna 2008 uudelleen miksattu painos, johon sisältyy kaksi livekappaletta.


title: LASEK

text: LASEK () on silmien taittovoimaleikkauksista viimeisin markkinoille tullut menetelmä.


title: LASEK

text: Lasek-menetelmässä sarveiskalvon pintaepiteelikerros pehmennetään noin 8 mm alueelta 20 % alkoholiliuoksella noin 30 sekunnin ajan. Tämän jälkeen epiteeli voidaan "rypyttää" sivuun hionta-alueelta ja suorittaa kylmävalolaserilla tarvittava taittovoimahionta sarveiskalvon pintaan. Hionnan jälkeen epiteelimassa kastellaan parilla tipalla BSS-liuosta ja se pyritään levittämään takaisin sarveiskalvon päälle ehjänä.


title: LASEK

text: Lasek-leikkaus markkinoitiin aikanaan korvaamaan PRK-leikkaus, koska sen piti olla jälkihoidoltaan kivuttomampi kuin PRK. Suoritetut leikkaukset ovat kuitenkin olleet jälkihoidoiltaan aivan samat kuin PRK:nkin. Eroa paranemisessa, epiteelin poistamisen (PRK) ja epiteelin säästämisen (LASEK) välillä ei käytännössä ole. Molemmissa on 2-3 kipupäivää ja UV-kalvo tuhoutuu sarveiskalvolta noin vuodeksi (Bauman:in kalvo). Samoin näön vakiintuminen ja sen muuttuminen on selvästi hitaampaa, kuin LASIK-leikkauksessa.


title: Isak Andersson

text: Isak Otto Andersson (10. huhtikuuta 1881 Munsala – 16. syyskuuta 1925 Pietarsaari) oli suomalainen maanviljelijä ja sosialidemokraattien kansanedustaja.


title: Isak Andersson

text: Nuoruudessaan Andersson oleskeli Yhdysvalloissa, josta palattuaan hän suoritti Ruotsissa maamieskoulukurssin vuonna 1911. Kurssin suoritettuaan hän muutti takaisin synnyinkuntaansa Munsalaan, jossa hän hankki elantonsa maanviljelijänä.


title: Isak Andersson

text: Andersson toimi SDP:n kansanedustajana Vaasan läänin pohjoisesta vaalipiiristä vuosina 1919–1922. Eduskunnassa hän oli jäsenenä Laki- ja talousvaliokunnassa sekä Maatalousvaliokunnassa. Lisäksi hän toimi presidentin valitsijamiehenä vuonna 1925.


title: Isak Andersson

text: Andersson kirjoitti nimimerkillä "Otto Dickman" näytelmän nimeltä "Midsommarnatten på Sandskär" (Fram, Vasa 1920).


title: Isak Andersson

text: Andersson oli naimisissa vuodesta 1915 lähtien Ester Elisabet Nybyn kanssa.


title: Liguurit

text: Liguurit (, ) olivat muinainen kansa, joka asutti Apenniinien niemimaan luoteisosaa ja nykyistä Liguriaa, jolle liguurit ovat antaneet nimensä. Ennen roomalaisia valloituksia liguurit pitivät hallussaan nykyisen Ligurian lisäksi Pon eteläpuolista Piemonten aluetta. Tosin 2000-luvulla e.a.a. liguurit asuttivat yleisen käsityksen mukaan tätäkin suurempaa aluetta, joka käsitti koko rannikon Rhônen suulta Arnoon. Uusien maahanmuuttoaaltojen (keltit, veneetit) vallatessa maita liguurit vetäytyivät historiallisten rajojensa taakse. Tämän vetäytymisen luonteesta on paljon keskusteltu. On esitetty lähinnä kolme oletusta: rauhallinen sekoittuminen muihin kansoihin, vapaaehtoinen vetäytyminen, sodat ja etninen puhdistus.


title: Liguurit

text: Liguurit joutuivat jo varhain tekemisiin kelttien ja myöhemmin 200-luvulla eaa. roomalaisten kanssa. Roomalaiset käyttivät karaistuneita liguureja myös armeijassaan, muun muassa linkomiehinä ja palkkasotureina.


title: Miekkahirvenjuuri

text: Miekkahirvenjuuri ("Inula ensifolia") on noin 30 sentin kokoinen keltakukkainen kasvi, joka kukkii kesä-elokuussa. Se on kotoisin Etelä-Euroopan ja Kaukasuksen alueelta. Kaikkialle Eurooppaan se levisi 1700-luvun lopulla.


title: Miekkahirvenjuuri

text: Kasvin versot ovat ohuet ja haaroittuneita. Niissä on paljon pitkänomaisia, ruodittomia lehtiä. Kukinnot ovat noin 5 sentin levyisiä ja sijaitsevat yksittäisenä versojen kärjessä. Mykerön keskusta on melko tasainen.


title: Miekkahirvenjuuri

text: Miekkahirvenjuuren suositeltu kasvualusta on hyvin vettä läpäisevä, mielellään aurinkoinen ja melko kuiva maa on kasville suorastaan ihanteellinen kasvupaikka.


title: Antero Arho

text: Antero Oskari Arho (entinen Alanen) (27. toukokuuta 1870 Isojoki – 16. toukokuuta 1929 Helsinki) oli suomalainen lakitieteen tohtori ja sosialidemokraattien kansanedustaja.


title: Antero Arho

text: Arho valmistui ylioppilaaksi vuonna 1893 ja jatkoi opintojaan suorittaen filosofian maisterin tutkinnon vuonna 1897 sekä lakitieteen kandidaatin tutkinnon 1902 ja lakitieteen tohtorin tutkinnon vuonna 1916. Lisäksi hän suoritti kasvatusopin tutkinnon vuonna 1898. Varatuomarin arvon hän sai 1906.


title: Antero Arho

text: Arho työskenteli vuosina 1902–1903 asianajajana Kotkassa, josta hän siirtyi Suomen senaatin kopistiksi ja myöhemmin Kajaanin ja sittemmin Tornion tuomiokunnan tuomariksi.


title: Antero Arho

text: Kansanedustajana Arho toimi Oulun läänin pohjoisesta vaalipiiristä vuosina 1919–1922. Eduskunnassa hän toimi Suuren valiokunnan ja Lakivaliokunnan jäsenenä. Kansanedustajakautensa jälkeen Arho työskenteli Tampereen kaupunginvaltuuston sihteerinä ja holhouslautakunnan puheenjohtajana.


title: Antero Arho

text: Arho oli naimisissa vuodesta 1904 lähtien Lahja Aleksandra Nurmisen kanssa.


title: Sanoman toimittajakoulu

text: Sanoman toimittajakoulu eli Sanomien toimittajakoulu on Sanoman (ent. SanomaWSOY) ja aiemmin sen tytäryhtiö Sanoma Osakeyhtiön (nyk. Sanoma News) järjestämä toimittajan työhön keskittyvä koulutusohjelma. Koulu on kurssimuotoinen, ja yhden kurssin pituus on ollut yleensä noin puolitoista vuotta. Kurssin käyneistä moni on työllistynyt Sanoma-yhtiöiden palvelukseen.


title: Sanoman toimittajakoulu

text: Sanoman toimittajakoulun ensimmäinen kurssi järjestettiin vuonna 1967. Vuosina 1967–2008 on järjestetty yhteensä kolmetoista yleistoimittamiseen keskittynyttä peruskurssia. Lisäksi on järjestetty erillinen taloustoimittajakurssi (1997–1998) sekä uuden median kurssi (2000–2001).


title: Sanoman toimittajakoulu

text: Sanoman toimittajakoulu on historiansa aikana kouluttanut 250 yleistoimittajaa, 19 taloustoimittajaa ja 18 uuden median toimittajaa pitkillä kursseillaan. Sanoma järjestää Toimittajakoulu-nimen alla myös henkilöstönsä täydennyskoulutusta.


title: Sanoman toimittajakoulu

text: Sanoman toimittajakoulun 13. peruskurssi päättyi elokuussa 2008. Sitä edellinen peruskurssi järjestettiin vuosina 1989–1990.


title: Sanoman toimittajakoulu

text: Sanoman toimittajakoulun ovat käyneet muun muassa Helsingin Sanomien entinen vastaava päätoimittaja Janne Virkkunen, Yleisradion uutisankkuri Matti Rönkä, STT:n päätoimittaja ja toimitusjohtaja Mika Pettersson, Helsingin Sanomien toimittaja Ilkka Malmberg, Suomen Kuvalehden päätoimittaja Tapani Ruokanen, Sanoma Magazinesin toimitusjohtaja Eija Ailasmaa, toimittaja Aarno Laitinen, Helsingin Sanomien entinen vastaava päätoimittaja Mikael Pentikäinen, Helsingin Sanomien entinen uutistoiminnasta vastannut päätoimittaja Reetta Meriläinen ja MTV3:n rikostoimittaja ja kirjailija Jarkko Sipilä.


title: Toivo Aro

text: Toivo Johannes Aro (entinen Käck) (3. heinäkuuta 1891 Joroinen – 5. helmikuuta 1950 Savonlinna) oli suomalainen toimistonhoitaja ja poliitikko. Aro toimi sosialidemokraattien kansanedustajana (1929–1930) sekä kaupunginvaltuutettuna Savonlinnassa.


title: Toivo Aro

text: Nuoruudessaan Aro työskenteli rakennusmiehenä ja myöhemmin rakennustyön johtajana. Hän suoritti kansakoulun ja teollisuuskoulun, jonka jälkeen hän sai pätevyyden toimia rakennuspiirtäjänä. Kansanedustajaksi Aro valittiin Mikkelin läänin vaalipiiristä vaaleissa 1929. Kansanedustajana Aro oli jäsen Suuressa valiokunnassa ja Pankkivaliokunnassa. Eduskuntatyön jälkeen hän työskenteli Savonlinnan kaupungin työnvälitystoimiston johtajana vuoteen 1950 asti.


title: Toivo Aro

text: Aalto oli naimisissa vuosina 1921–1946 Sofia Ottavaisen kanssa ja vuodesta 1947 lähtien Martta Elina Laukkasen kanssa.


title: Juho Aromaa

text: Juho Oskar (J.O.) Aromaa (vuoteen 1901 Norrbacka) (27. marraskuuta 1878 Ahlainen – 7. huhtikuuta 1956 Pori) oli suomalainen posteljooni, osuuskaupan johtaja ja poliitikko. Aromaa toimi sosialidemokraattien kansanedustajana vuosina 1922–1924 sekä kaupunginvaltuutettuna Porissa.


title: Juho Aromaa

text: Aromaa syntyi torppari Fredrik Erland Norrbackan ja Kaisa Johanna Henrikintyttären perheeseen Ahlaisissa vuonna 1878. Aromaa suoritti kansakoulun, jonka jälkeen hän työskenteli vuoteen 1918 asti posteljoonina. Suomen sisällissodan jälkeen vuonna 1918 hän oli vuoden vangittuna poliittisista syistä. Vapauduttuaan hän työskenteli osuusliikkeen varastonhoitajana Porissa ja myöhemmin Kyläsaaren osuuskaupan johtajana Porin maalaiskunnassa.


title: Juho Aromaa

text: Kansanedustajana Aromaa toimi Turun läänin pohjoisesta vaalipiiristä. Eduskunnassa hän kuului valtiovarainvaliokuntaan. Lisäksi hän oli aktiivinen Porin kunnallispolitiikassa ja erilaisissa työväenteatteritoimintaan liittyvissä luottamustoimissa. Kansanedustajakautensa jälkeen Aromaa palasi entiseen toimeensa posteljooniksi, jona hän työskenteli vuoteen 1946 asti.


title: Juho Aromaa

text: Aromaa oli naimisissa vuodesta 1901 lähtien Emilia Katariina Sälliluoman kanssa.


title: Juho Aromaa

text: Työn ohessa Aromaa kirjoitti artikkeleita Postimies-lehteen usean vuoden ajan. Hän harrasti myös työväen kulttuuritoimintaa ja kansanmusiikkia. Hän oli taitava viulisti ja hän soitti pelimanniyhtyeissä esiintyen häissä ja muissa juhlatilaisuuksissa. Lisäksi Aromaa esiintyi lukuisia kertoja Porin radion aluelähetyksissä, joissa hän esitti muun muassa valsseja, masurkkaa, sottiiseja, katrilleja ja muuta kansanmusiikkia.


title: Sinipellava

text: Sinipellava ("Linum perenne"), jota kutsutaan myös "tarhapellavaksi", on puolen metrin kokoinen Itä-Euroopasta kotoisin oleva pellavakasvi. Sen kukat ovat väriltään vaaleansiniset.


title: Sinipellava

text: Kasvin varret ovat hentoja ja pystykasvuisia, lehdet ovat kapeita, melkeinpä neulaismaisia ja väriltään kirkkaanvihreitä. Se kukkii kukinta-aikanaan heinä-elokuussa erittäin runsaasti. Kukat ovat pari senttimetriä läpimitaltaan.


title: Sinipellava

text: Sinipellava kasvaa mieluiten aurinkoisella, ojitetulla, hiekkapitoisella, mutta ei liian ravinnepitoisella paikalla. Se viihtyy kalkitulla maalla. Sinipellava on myrkyllinen, mutta pienen määrän syöminen ei yleensä aiheuta oireita.


title: Sinipellava

text: Sinipellavan alalajeja ovat alppisinipellava ("Linum perenne subsp. alpinum") ja preeriansinipellava ("Linum perenne subsp. lewisii").


title: The Stranglers

text: The Stranglers on brittiläinen rockyhtye, joka perustettiin 11. syyskuuta 1974, alkuperäisellä nimellään Guildford Stranglers. Yhtyeen kuuluisimpia hittejä ovat muun muassa ”"No More Heroes"”, ”"Peaches"”, "Duchess" ja "Golden Brown". The Stranglers siirtyi perustamisensa jälkeen musiikillisesti kohti punkrockia, mutta erottavana tekijänä moniin muihin ajan punkbändeihin oli erityisesti kosketinsoittimien (mm. Minimoog, Hohner Cembalet, Hammond ja Oberheim FVS) merkittävä rooli yhtyeen musiikissa. Yhtyeeltä ilmestyivät vuonna 1977 niin debyyttialbumi "Rattus Norvegicus", kuin myös kakkosalbumi "No More Heroes". Seuraavilla levyillä "Black and White" (1978) ja erityisesti "The Raven" (1979) yhtye siirtyi punkista kokeellisempaan ja monipuolisempaan ilmaisuun. Vuonna 1981 Stranglers julkaisi jälleen kaksi albumia: "The Gospel According to the Meninblack" oli monia tunnettuja salaliittoteorioita käsittelevä konseptialbumi, jonka kaupallinen menestys jäi heikoksi. Seuraaja "La Folie" oli konseptialbumi rakkaudesta. Levy sisälsi suurhitin "Golden Brown" ja se siivitti myös albumin menestykseen.


title: The Stranglers

text: Vuonna 1983 julkaistulla albumillaan "Feline" yhtye uudisti jälleen tyyliään ja levyn äänimaailmaa hallitsevat akustiset kitarat, sähkörummut (rumpali Jet Black siirtyi pysyvästi käyttämään sähkörumpuja studiolevytyksissä) ja syntetisaattorit. Albumi nousi brittien albumilistan neljänneksi. Singlejulkaisuja olivat "European Female", "Midnight Summer Dream" ja "Paradise".


title: The Stranglers

text: Yhtyeen johtohahmoina toimivat bändin aloituksesta 1970-luvun puolivälistä aina 1990-luvun alkuun Hugh Cornwell (laulaja/kitaristi) sekä Jean-Jacques Burnel (laulaja/basisti). Hugh Cornwell erosi yhtyeestä vuonna 1990. Hänen viimeinen keikkansa Stranglersin riveissä (Alexandra Palace, Lontoo, 11. elokuuta) on taltioitu bändin livealbumille "Saturday Night, Sunday Morning".


title: The Stranglers

text: Rumpali Jet Blackin (Oik. nimeltään Brian Duffy) terveysongelmien vuoksi yhtyeen kiertuerumpalina on vuodesta 2013 lähtien toiminut Jim MacAulay. Black on vetäytynyt sivuun yhtyeen aktiivitoiminnasta ja kiertueilta.


title: Silmän evoluutio

text:
Silmän evoluutio: Nisäkkäiden monimutkaisen silmän uskotaan kehittyneen evoluution kautta monien välivaiheiden kautta. Erilaisia ihmisen silmää yksinkertaisempia silmiä on monilla alkeellisemmilla eliöillä. Nämä silmät voidaan asettaa kehitysjärjestykseen. Silmä näyttää kehittyneen eliön ihon pinnassa olevista valoa aistivista soluista ensin kuoppamaiseksi, sitten neulanreikäkameraa muistuttavaksi. Lopulta silmä meni täysin umpeen esimerkiksi suojaksi loisia vastaan, ja siihen kehittyi värinäkö ja linssi havaitsemisen laadun parantamiseksi.
Silmä alkoi tutkijoiden mukaan kehittyä nopeasti kambrikaudella noin 540 miljoonaa vuotta sitten, jolloin merieliöt kehittyivät räjähdysmäisen nopeasti. Mustekalalla on lähes yhtä mutkikas silmä kuin nisäkkäillä, mutta sen rakenne on hieman erilainen.


title: Silmän evoluutio

text: Yksisoluisella "Euglena"-eliöllä oli valoa aistiva piste, jonka ansiosta eliö saattoi vaeltaa kohti valoisaa paikkaa yhteyttämään.


title: Silmän evoluutio

text:
Ensimmäiset silmäfossiilit on löydetty kambrikaudelta 540 miljoonan vuoden takaa, jolloin tutkijoiden mukaan monisoluisten eliöiden "kambrin räjähdys" synnytti muutamien kymmenien miljoonien vuosien sisään valtavan määrän uusia eliöiden pääjaksoja ja lajeja.
Eliöiden kahdella suurelle haaralle, Protostomeille ja deuterostomeille kehittyi kummallekin oma silmätyyppinsä. Protostomeja ovat mm. nilviäiset, nivelmadot ja niveljalkaiset.
Protostomeilla on rhambdomeeriset solut, joiden valoa aistivaa puoli on ikään kuin kampamainen ja ruohikkomainen, eli monta vierekkäistä piikkiä pystyssä. Deuterostomeja ovat selkäjänteiset ja piikkinahkaiset.
Deuterostomeilla näkösolut ovat ciliaarisia, ja muistuttavat puun runkoa oksineen, eli akselista lähteviä piikkejä, tai vaikkapa tikapuumainen systeemi..


title: Silmän evoluutio

text: Arvioiden mukaan pistemäiset silmät ovat kehittyneet jopa 40–65 eri kertaa. Valon suunnan muutaman asteen tarkkuudella aistiva silmä on kehittynyt suhteellisen harvoille eliöryhmille ehkä vain 6–30 kertaa, siis melko harvoin, mutta nämä eliöt kattavat 96% kaikista eliöistä.


title: Silmän evoluutio

text: Esimerkiksi eri nilviäislajeja tutkittaessa nähdään hyvin erilaatuisia silmiä, joista toiset ovat mutkikkaita, toiset yksinkertaisempia..


title: Silmän evoluutio

text: Yksinkertaisin monisoluinen silmä on valoa aistiva pigmenttitäplä eliön pinnassa. Siinä hermosolut ja valoa aistivat solut saattavat vuorotella. Tämän tyyppisiä pintasolukosta kehittyneitä silmiä on kastemadoilla, joillain kotiloilla ja monilla värysmadoilla eli laakamadoilla. Esimerkiksi värysmatojen silmä ei aisti kuvaa, mutta havainnoi valon määrää ja tulosuuntaa.


title: Silmän evoluutio

text:
Avoimet, kuoppamaiset silmät eli pigmenttikupit ovat esim. laakamatoihin kuuluvalla lattanalla eli "Planaria"lla ja halkikuorisilla nilviäisillä . Kuoppasilmät olivat myös kambrikauden etanalla. Kuoppasilmällä on yhä melko vaikea havaita valon suuntaa, paremmin sillä havaitsee onko valoa vai ei.
Silmä ei aina vaadi mutkikasta hermostoa. Esimerkiksi eräillä medusoilla on silmä, muttei keskushermostoa, ja silmä ohjaa suoraan lihasta.


title: Silmän evoluutio

text: Kambrikaudella silmä ja siihen liittyvä kuvaa käsittelevä keskushermosto kehittyivät nopeasti, ja neulanreikäkameraa muistuttava neulanreikäsilmä ilmestyi helmiveneelle ("Nautilus"). Ainakin nykyajan "Nautiluksen" silmä on linssitön ja sarveiskalvoton. Tämä neulanreikäsilmä oli veden täyttämä, mutta kudosten hyvin suojaama. Neulanreikäsilmällä saattoi havaita valon suuntaa ja hahmojakin. Muun muassa suojaksi loisia vastaan kehittyi silmän eteen läpinäkyvä kalvo. Yhtä mutkikas kuin neulanreikäsilmä on peilisilmä, jollainen on eliöryhmällä "Pecten". Hyönteisille kehittyi verkkosilmä, joka onkin hyödyllinen lentäville pienille eliöille.


title: Silmän evoluutio

text:
Merietanalla "Murex" on silmässään linssi, vaikka sen silmä ei ole yhtä mutkikas kuin ihmisen silmä.
Edelleen selkärankaisille ja mustekalalle kehittyi silmä, jossa on linssi.
Selkäjänteisten linssi kehittyi viimeistään 500 miljoonaa vuotta sitten, nahkiaisella on värinäkö ja tarkentuva linssi.


title: Silmän evoluutio

text: Värinäöstä oli hyötyä ruokakasvien havaitsemisessa, parittelukumppanin etsinnässä, saaliin tunnistamisessa ja petojen havaitsemisessa.


title: Silmän evoluutio

text: "Cubozoa"-eläimiin kuuluvilla kuutiomeduusoilla on monia silmiä. Kuutiomeduusoja ovat muun muassa australiankuutiomeduusa ("Chironex fleckeri"). Kuutiomeduusan silmiä on neljä sarjaa, joissa kussakin on kuusi silmää. Kuuden silmän ryhmästä on neljä yksinkertaisia valon aistimia, ja lisäksi kaksi kamerasilmää, joista ylemmässä on iiris. Kamerasilmissä on verkkokalvo ja linssi. Kuutiomeduusan silmä on kaukonäköinen ja näkee läheltä olevat kohteen epäterävänä. Sillä ei ole mutkikasta keskushermostoa, joka käsittelisi silmän tuottamaa kuvaa. Näin ollen tutkijat olettavat, että kuutiomeduusan melko yksinkertainen hermostoverkko käsittelisi pitkälle kehittyneestä silmästä tulevaa tietoa.


title: Silmän evoluutio

text: Silmän evoluutiota ovat Lundin yliopiston tutkijat tutkineet laskemalla tietokoneella silmän muodonmuutosta silmätyypistä toiseen. Laskelmien pohjana on eliöillä havaittu litteä pigmenttisilmä, kuppisilmä, neulanreikäsilmä ja niin edelleen.


title: Silmän evoluutio

text: Dan Nilsson väittää laskelmiinsa nojaten, että silmän kehitys litteästä valoa aistivasta levystä veisi noin 350 000 sukupolvea, mutta varmaa tämä aikamäärä ei liene, koska se perustuu esiasetettuihin oletuksiin.


title: Page Fletcher

text: Page Fletcher on kanadalainen näyttelijä, joka tuli tunnetuksi science fiction -televisiosarjasta The Hitchhiker, jossa hän esitti pääosaa. Myöhemmin hän toimi myös RoboCopin roolissa minisarjassa , jonka myötä Fletcheristä tuli eniten ruutuaikaa saanut näyttelijä kyseisen hahmon roolissa. Useimmiten hän on näytellyt televisiosarjoissa ja independent-elokuvissa, kuten Amerikan painajainen, Aina valmiina, Kirous haudan takaa, Alfred Hitchcock esittää ja Rankaisupari.


title: Hong Myung-bo

text: Hong Myung-bo (, s. 12. helmikuuta 1969, Soul) on entinen eteläkorealainen jalkapalloilija. Puolustajan paikkaa pelannut Hong on mahdollisesti kaikkien aikojen paras korealainen jalkapalloilija. Hän oli ainoa eteläkorealainen Pelén laatimalla 125 suurimman elossa olevan pelaajan listalla. Hong Myung-bo on pelannut neljässä MM-lopputurnauksessa ja sai ensimmäisenä eteläkorealaisena Pronssisen pallon vuoden 2002 turnauksen päätteeksi.


title: Hong Myung-bo

text: Kesäkuussa 2013 hän siirtyi valmentamaan Etelä-Korean maajoukkuetta.


title: Kultahelokki

text: Kultahelokki ("Oenothera tetragona") on Pohjois-Amerikasta peräisin oleva puolen metrin korkuinen kasvi. Sen kukat ovat keltaiset ja se kukkii heinä-elokuussa.


title: Kultahelokki

text: Kasvi on pystykasvuinen, voimakkaasti haaroittunut. Lehdet ovat pitkänpyöreitä, väriltään useimmiten punaruskeaan vivahtavia. Kukat ovat halkaisijaltaan 2–4 senttimetriä ja ne avautuvat täysin vasta illalla. Kasvi menestyy aurinkoisella kasvupaikalla.


title: Kaliningrad K-5

text: Kaliningrad K-5 (), tunnettu myös nimillä RS-1U ja ShM, on neuvostoliittolainen ilmataisteluohjus. Sen kehitystyö alkoi vuonna 1951. Ensimmäistä kertaa sitä testattiin vuonna 1955. Ohjus hakeutui maaliin siitä heijastuneen tutkasäteilyn ohjaamana.


title: Clodoaldo

text: Clodoaldo Tavares de Santana , alias Clodoaldo (s. 26. syyskuuta 1949, Aracaju) on entinen brasilialainen jalkapalloilija ja lajin maailmanmestari. Kevytrakenteinen ja nopea Clodoaldo pelasi niin Brasilian jalkapallomaajoukkueen kuin Santos Futebol Clubenkin keskikentällä sekä hyökkäävässä että puolustavassa roolissa..


title: III: So Long Suckers

text: III: So Long Suckers on suomalaisen doom metal -yhtye Reverend Bizarren kolmas ja viimeinen studioalbumi. Se julkaistiin vuonna 2007. Levyltä julkaistiin 30. toukokuuta 2007 16-minuuttinen single "Teutonic Witch", joka nousi suoraan Suomen singlelistan ykköseksi. Itse albumi nousi ilmestyttyään Suomen albumilistan kuudenneksi.


Kaikessa soi blues – Toivo Kärkeä sinisin sävyin on tribuuttilevy, joka sisältää eri suomalaisartistien tulkintoja Toivo Kärjen sävellyksistä. Levy julkaistiin vuonna 2003.


title: Kaikessa soi blues – Toivo Kärkeä sinisin sävyin

text: Kaikki sävellykset Toivo Kärki, ja sovitukset Kalle Elkomaa.


title: Yssouf Koné

text: Yssouf Koné (s. 19. helmikuuta 1982 Korogho, Norsunluurannikko) on burkinafasolainen entinen jalkapalloilija. Vuodesta 2011 hän edusti norjalaista Vålerengaa.


title: Yssouf Koné

text: Koné pelasi aiemmin Marokossa Raja Casablancan ja Olympique Safin joukkueissa, Italiassa US Leccessa ja Norjassa Rosenborgissa. Hän on edustanut myös romanialaista CFR Clujia. Joukkueissa hän on voittanut Norjan mestaruuden 2006 ja Romanian mestaruuden 2010.


title: Raymarine

text: Raymarine PLC on alkujaan vuonna 1923 perustettu, Portsmouthissa toimiva, merenkulussa käytettävien kuluttajaelektroniikkatuotteiden valmistaja. Sillä on palveluksessaan noin 430 henkeä. Tämän englantilaisen yrityksen kohderyhmänä ovat pääasiassa harrastusveneilijät ja kevyt ammattikäyttö, jolla markkinasegmentillä yritys on maailman johtava.


title: Raymarine

text: Yrityksen alkuperäinen nimi oli Nautech Limited, jonka Derek Fawcett perusti tehdäkseen edullisen automaattiohjauslaitteen (autopilotin), jolle hän antoi tuotenimen "Autohelm". Tuotteen suosio mahdollisti tuotevalikoiman laajentumisen, ja vuonna 1990 yritys myytiin yhdysvaltalaiselle puolustusalan yritykselle Raytheonille. 25. helmikuuta 2008 Raymarine osti suomalaisen NavSystems Oy:n. Raymarinen osake noteerattiin aiemmin Lontoon pörssissä, mutta vuonna 2010 Raymarine siirtyi yritysostolla osaksi yhdysvaltalaista FLIR Systemsiä. FLIR Systems on noin 3 500 hengen pörssiyritys, jonka kotipaikka on Oregonin osavaltion Wilsonville.


title: Raymarine

text: Tuotevalikoimaan kuuluvat nykyään lähes kaikki merenkulussa käytettävät kuluttajatuotteet, GPS-navigointilaitteet, VHF-radiot, kaikuluotaimet, tutkat, automaattiohjauslaitteet (tuotemerkillä Autohelm) sekä omiin laitteisiin liittyvät PC-ohjelmistot.


title: Gustavo Díaz Ordaz

text: Gustavo Díaz Ordaz (12. maaliskuuta 1911 Ciudad Serdán, Meksiko – 15. heinäkuuta 1979 México, Meksiko) oli meksikolainen poliitikko. Hän toimi maansa presidenttinä vuodet 1964–1970.


title: Gustavo Díaz Ordaz

text: Díaz Ordaz luki lakia Pueblan yliopistossa ja valmistui vuonna 1937. Tämän jälkeen hän toimi yliopiston professorina sekä vararehtorina vuodet 1940–1941. Vuonna 1943 Díaz Ordaz valittiin Meksikon edustajainhuoneeseen ja vuonna 1946 senaattoriksi Pueblan osavaltiosta. Senaattorina hän oli vuoteen 1952. Presidentti Adolfo López Mateosin ministeriössä Díaz Ordaz oli vuodet 1958–1964. Partido Revolucionario Institucionalin presidenttiehdokkaaksi Díaz Ordaz nimitettiin 1. joulukuuta 1963. Hän voitti presidentinvaalit 8. syyskuuta 1964.


title: Gustavo Díaz Ordaz

text: Presidenttiaikanaan Díaz Ordaz tunnettiin lähes autoritaarisesta johtajuudestaan. Hän kohteli tiukasti monia protesteja. Rautatietyöläisiä, opettajia ja lääkäreitä erotettiin heidän osallistuttuaan työtaisteluihin.


title: Gustavo Díaz Ordaz

text: Yliopisto-opiskelijoiden protestointiin vuonna 1968 ennen Méxicon olympialaisissa Díaz Ordaz vastasi julmasti. Hän määräsi Universidad Nacional Autónoma de Méxicon valtauksen. Tlatelolcossa armeijan joukot tappoivat jopa 300 ihmistä murskatessaan opiskelijaprotestin. Meksikon hallitus väitti kuolonuhreja olleen noin 20, mutta todellinen lukema lienee noin kymmenkertainen.


title: Gustavo Díaz Ordaz

text: Díaz Ordazin aikana Meksikon talous pysyi vakaana samalla kehittyen. Hän sai aikaan myös uudistuksia maanviljelyssä ja aloitti keinokasteluprojekteja sekä vaikutti maaseudun teollistumiseen. Díaz Ordaz oli aloittamassa lisäksi Méxicon metron rakentamista.


title: Gustavo Díaz Ordaz

text: Presidenttiytensä jälkeen Díaz Ordaz perheineen katosi lähes kokonaan julkisuudesta. Hän antoi harvoin haastatteluita ja yleensä nähtiin vain vaalien yhteydessä. Vuonna 1977 hänet kuitenkin nimettiin suurlähettilääksi Espanjaan, minkä jälkeen sekä Espanjan että Meksikon media hyökkäsi hänen kimppuunsa presidenttiajan teoista. Muutaman kuukauden päästä Díaz Ordaz erosi suurlähettilään virastaan osaksi median käyttäytymisen takia ja osaksi terveydellisten seikkojen takia. Díaz Ordaz kuoli Méxicossa heinäkuuta 1979.


title: Eino J. Härkönen

text: Eino Johannes Härkönen (10. maaliskuuta 1886 Joensuu – 4. helmikuuta 1944 Eno) oli suomalainen taidemaalari, joka kuvasi etenkin kotimaakuntaansa Pohjois-Karjalaa. Hänen teoksensa ovat tyyliltään realistisia. Hänen tyttärensä Helmi on naimisissa Aapeli Saarisalon pojan Sakarin kanssa.


title: Eino J. Härkönen

text: Härkösen vanhemmat olivat räätäli Juho Härkönen ja Hanna Pesonen. Hän kirjoitti ylioppilaaksi Joensuun klassillisesta lyseosta 1907. Härkönen opiskeli Suomen Taideyhdistyksen piirustuskoulussa Helsingissä 1907–1910 ja Helsingin yliopiston piirustussalissa, opettajinaan Eero Järnefelt ja Väinö Blomstedt. Vuonna 1913 hän teki opintomatkan Pariisiin, jossa hän opiskeli puolen vuoden ajan Acadèmie de la Grande Chaumierissa. Härkönen toimi taidemaalarina ja piirtäjänä Enon Kaltimossa.


title: Eino J. Härkönen

text: Härkösen ateljeetalo on kotipitäjässään Enossa. Joensuun taidemuseossa on hänen piirroskokoelmansa. Omaiset arvelevat hänen tuotantonsa nousevan kolmeentuhanteen. Työt ovat muotokuvia, hiilipiirroksia, maisemamaalauksia ja alttaritauluja.


title: Eino J. Härkönen

text: Härkönen oli naimisissa vuodesta 1921 Alli Margaretha Borgin kanssa.


title: Eino J. Härkönen

text: Härkösen maalaamia alttaritauluja on Enon, Kuusjärven, Rääkkylän, Tuupovaaran ja Valtimon kirkoissa:


title: Viktor Blomqvist

text: Viktor Blomqvist (28. helmikuuta 1872 Vaasa – 24. marraskuuta 1928 Vaasa) oli suomalainen faktori ja liikemies sekä sosialidemokraattien kansanedustaja.


title: Viktor Blomqvist

text: Blomqvist syntyi suutari Henrik Blomqvistin ja Lisa Blomqvistin lapsena Vaasassa vuonna 1872. Hän työskenteli kirjaltajana muun muassa Vasabladetissa ja Hufvudstadsbladetissa sekä vastaavana toimittaja Aamurusko-lehdessä. Myöhemmin hän toimi myös pumpulikehräämön varastonhoitajana ja Vapaan Sanan kirjapainonjohtajana. Hän myös omisti Pohjola-leipätehtaan sekä elokuvateatterin Vaasassa.


title: Viktor Blomqvist

text: Kansanedustajana Blomqvist toimi Vaasan läänin eteläisestä vaalipiiristä vuonna 1917 noin puolen vuoden ajan. Eduskunnassa hän toimi Suuren valiokunnan, Pankkivaliokunnan sekä Elintarveasiainvaliokunnan jäsenenä. Lisäksi hän toimi Vaasan kaupunginvaltuuston sekä Sosialidemokraattisen puolueen puolueneuvoston jäsenenä. Suomen sisällissodan aikana Blomqvist vastusti vallankumousta. Valkoisten hallitus eli Vaasan senaatti levitti hänen ja toisen entisen sosiaalidemokraattisen kansanedustajan Otto Piisisen nimissä julkaistua ja Vaasassa painettua kirjasta "Miten käy Suomen työväenliikkeen", jossa tuomittiin kapina ja annettiin tuki valkoisille. On mahdollista, että Blomqvist pelkästään allekirjoitti tekstin, mutta ei osallistunut sen kirjoittamiseen.


title: Viktor Blomqvist

text: Blomqvist oli naimisissa vuodesta 1896 lähtien Hilma Maria Hellström kanssa.


title: LASIK

text: LASIK () on läppäleikkaus, jolla korjataan silmien taittovika. Toimenpiteessä silmän pintaan tehdään noin 100 mikrometriä paksu läppä, joko mekaanisella mikrokeratomilla tai femtosekuntitaajuudella pulsoivalla laserilla.


title: LASIK

text: Tämän jälkeen läpän alta paljastunutta sarveiskalvon sisäistä kudosta muokataan excimer-laserilla halutun muotoiseksi taittovirheen korjaamiseksi. Sarveiskalvo on yleensä noin 500-600 μm (0,5-0,6 mm) paksu. 250 μm siitä pitää jättää koskemattomaksi. Taittovirhehionnassa laserlaite käyttää keskimäärin 13 μm/1 diopteri (myös hajataitto).


title: LASIK

text: Laseroinnin jälkeen kirurgi asettaa läpän takaisin ja varmistaa, että väliin ei jää ilmakuplia. Läppä pysyy itsestään paikallaan, ja kiinnittyy parantumisen myötä jälleen muuhun sarveiskalvoon.


title: LASIK

text: Suomen ilmailuopisto ei luokittele LASIK-leikkausta korjaavana toimenpiteenä, vaan edellyttää samoja raja-arvoja ennen leikkausta kuin silmälasien käyttäjiltä; suurin sallittu likinäköisyys on -3.0D, suurin sallittu kaukotaitteisuus on +4.25D, anisometropiaa saa olla enintään 2D, hajataitteisuutta saa olla korkeintaan 1D.


title: Viron evankelis-luterilainen kirkko

text:
Viron evankelis-luterilainen kirkko () eli EELK on Viron luterilainen kirkko. Se on yksi Kirkkojen maailmanneuvoston ja Luterilaisen maailmanliiton jäsenkirkoista.
Kirkossa on noin 180 000 jäsentä.
Kirkon lehti on Eesti Kirik.


title: Viron evankelis-luterilainen kirkko

text: Arkkipiispa on kirkon johtaja, jonka alaisia muut piispat ovat. Arkkipiispa on toiminut helmikuusa 2015 Urmas Viilma, joka seurasi virassaan Anders Pöderiä. Arkkipiispan alaisina on neljä piispaa Einar Soone, Andres Taul, Joel Luhamets ja Tiit Salumäe.


title: Viron evankelis-luterilainen kirkko

text: Viron evankelis-luterilainen kirkko on vihkinyt naisia papiksi vuodesta 1967. Ensimmäinen naispappi oli Laine Villenthal.


title: Viron evankelis-luterilainen kirkko

text: Viroon perustettiin järjestynyt kirkko 1200-luvulla. Uskonpuhdistuksen aikana 1524 kirkossa otettiin käyttöön viron kieli. Kun Viro joutui Venäjän valtaan, sen kirkko oli Venäjän lainsäädännön alainen ja saksalaisen feodaalisen luterilaisuuden vallassa. Raamattu käännettiin kokonaisuudessaan viroksi 1739. Vapaa kansankirkko syntyi 1917, ja sen perustamiskokous pidettiin Tartossa. Neuvostoliiton ottaessa vallan Virossa 80 000 kirkon jäsentä lähti maanpakoon, myös arkkipiispa ja 70 pappia. Ruotsiin perustettiin Viron pakolaiskirkko. Vuonna 2010 ulkomaiset seurakunnat palasivat Viron kirkkoon, ja niistä syntyi Viron evankelis-luterilaisen kirkon ulkomainen seurakunta, jonka keskus on Kanadan Ontariossa.


title: Viron evankelis-luterilainen kirkko

text: Vaikka kirkko kattaa nykyisin vain pienen osan väestöstä, ennen neuvostoaikoja se oli olennainen osa yhteiskuntaa ja siihen kuului 82 prosenttia virolaisista. Virolaiset eivät ole tunteneet kirkkoa omakseen. Viron itsenäistyessä se oli saksalaisuuden viimeisiä linnakkeita. Esim. 1922 lähes puolet luterilaisesta papistosta oli saksalaisia, kun saksalaisen vähemmistön osuus koko väestöstä oli alle kaksi prosenttia. Koko 1920-luvun luterilaisen kirkon elämää häiritsivät virolaisen ja saksalaisen papiston konfliktit. Keskeinen opillinen kiista käytiin 1920-luvulla siitä, miten pitäisi suhtautua luterilaisten tunnustuskirjojen sitovuuteen.


title: Viron evankelis-luterilainen kirkko

text: Vuonna 1939 kirkossa nousi skandaali, kun piispa Hugo Rahamägi oli hakemassa eroa vaimostaan ja menossa uudelleen naimisiin edeltäjänsä lesken kanssa. Rouva Rahamägi oli puolestaan ihastunut erääseen nuoreen pastoriin. Skandaalin vuoksi Viron hallitus erotti piispan ja nimitti hänen tilalleen pastori Jaak Varikin.


title: Viron evankelis-luterilainen kirkko

text: Vielä 1939, kun Adolf Hitler kutsui ulkosaksalaiset "kotiin", kirkon papistosta neljännes oli saksalaisia. Vain kaksi jäi Viroon 1941 asti.


title: Viron evankelis-luterilainen kirkko

text: Luterilaiseen kirkkoon kuuluu 10–15 prosenttia väestöstä. Kirkon jäsenistö on nuorentunut kun nuoria liittyy kirkkoon konfirmaation kautta.


title: Friedrich Kress von Kressenstein

text: Friedrich Kress von Kressentein (24. huhtikuuta 1870 – 16. lokakuuta 1948) oli saksalainen tykistönkenraali, joka oli Osmanien valtakunnan armeijassa ensimmäisen maailmansodan aikana ja osallistui muun muassa osmanien ja brittien väliseen sotaan Palestiinasta. Hän myös johti saksalaista joukkoa Kaukasuksella Georgiassa 1918. Alkuperäisenä tarkoituksena oli saada Georgian hallitus vastineeksi saksalaisten turvallisuustakuusta bolševikkeja vastaan luovuttamaan islamilaiset alueensa Osmanien valtakunnalle. Suunnitelma kariutui Saksan tappioon ensimmäisessä maailmansodassa, jolloin Georgiaan tulivat britit, jotka olivat sotineet Osmanien valtakuntaa vastaan, minkä vuoksi islamilaiset alueet jäivät Georgian demokraattiselle tasavallalle, sittemmin Gruusian sosialistiselle neuvostotasavallalle.